******



**Anul 2024 – numărul 39**

**23 – 27 septembrie**

***Din conținutul acestui număr*:**

[Selecție de Acte normative apărute în Monitorul Oficial al României 3](#_Toc178577617)

[Comunicate de presă / Știri ale Guvernului României 5](#_Toc178577618)

[Sănătatea copiilor noștri este fundația unui viitor luminos pentru întreaga națiune 5](#_Toc178577619)

[Întrevederea dintre premierul Marcel Ciolacu și delegația companiei OMV Petrom 6](#_Toc178577620)

[László Borbély: ”Mediul construit reprezintă 40% din sursa de dioxid de carbon. Lansăm un proiect prin care oferim soluții concrete în domeniul eficienței energetice a clădirilor” 7](#_Toc178577621)

[Acord de împrumut direct între România și SUA în valoare de aproape 1 miliard de dolari prin Mecanismul de Finanțare Militară Externă (FMF) 7](#_Toc178577622)

[Premierul Marcel Ciolacu: Avem o perioadă intensă până la sfârșitul anului în cadrul procesului de aderare la OCDE. România a avut o evoluție pozitivă și vom menține acest ritm 8](#_Toc178577623)

[Informație Europeană 9](#_Toc178577624)

[NOUTĂȚI – Informații UTILE 10](#_Toc178577625)

[Guvernul suplimentează ajutoarele de urgență acordate persoanelor afectate de inundații 10](#_Toc178577626)

[A fost aprobată alocarea unei sume din Fondul de rezervă bugetară pentru suplimentarea bugetului Ministerului Agriculturii și Dezvoltării Rurale 10](#_Toc178577627)

[Plăți de peste 1,8 miliarde de lei pentru investiții realizate prin Programul Național de Dezvoltare Locală și Programul ”Anghel Saligny” 11](#_Toc178577628)

[Programul Sănătate: răspunsurile la observațiile, propunerile și întrebările primite cu privire la Ghidul Solicitantului Investiții în infrastructură publică a unităților sanitare care furnizează servicii de recuperare 13](#_Toc178577629)

[APIA a finalizat controlul clasic pe teren – Campania 2024 14](#_Toc178577630)

[Document bilateral de înțelegere în domeniul irigațiilor între ANIF și instituția omoloagă din SUA 14](#_Toc178577631)

[PNRR 15](#_Toc178577632)

[Consultări Publice 16](#_Toc178577633)

[Ghid în consultare publică: Programul National de Investiții în Infrastructura Unităților Spitalicești 16](#_Toc178577634)

[Proiect de Hotărâre a Guvernului privind aprobarea Strategiei naționale privind prevenirea și combaterea deșertificării și degradării terenurilor 2030 16](#_Toc178577635)

[VERSIUNEA CONSULTATIVĂ a Ghidului pentru DR 16 „Investiții în sectorul legume și/ sau cartofi” 16](#_Toc178577636)

[Apeluri – Finanțări 17](#_Toc178577637)

[AFIR anunță PRELUNGIREA sesiunii pentru componenta sfecla de zahăr - 4.1.1 17](#_Toc178577638)

[PEO: actualizează Ghidul Solicitantului Competențe digitale pentru piața muncii 17](#_Toc178577639)

[PoCIDIF: Ghidul Solicitantului „Sprijin pentru 2 proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare” 17](#_Toc178577640)

[Programul Sănătate: actualizează Ghidul Solicitantului Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical 18](#_Toc178577641)

[PoCIDIF: actualizează Ghidul Solicitantului Sprijin pentru întreprinderi nou înființate inovatoare 18](#_Toc178577642)

[PoCIDIF: actualizează Ghidul Solicitantului Sprijin pentru proiecte de CDI pentru consorții tematice între parteneri publici-privați 18](#_Toc178577643)

[PEO: Ghidul privind monitorizarea indicatorilor de program și Fișele indicatorilor comuni și specifici 19](#_Toc178577644)

[PoIDS: Ghidul privind monitorizarea indicatorilor de program și Fișele indicatorilor comuni și specifici 19](#_Toc178577645)

[Lansarea Programului Casa Verde Fotovoltaice 2024 19](#_Toc178577646)

[Din Actualitatea Europeană 21](#_Toc178577647)

[Comisia ia măsuri pentru a asigura transpunerea completă și rapidă a directivelor UE 21](#_Toc178577648)

[Comisia propune un sprijin în valoare de 120 milioane EUR pentru fermierii afectați de fenomene meteorologice nefavorabile din România și alte 4 state membre 21](#_Toc178577649)

[Sondajul Eurobarometru arată că europenii iau măsuri pentru a economisi energie și a adopta energia curată 22](#_Toc178577650)

[O jumătate de milion de locuri de muncă din UE protejate de instrumentele de apărare comercială ale UE în 2023 24](#_Toc178577651)

[Peste o sută de întreprinderi semnează Pactul UE privind IA pentru a stimula dezvoltarea unei IA de încredere și sigure 25](#_Toc178577652)

[Comisia lansează consultări ale OMC prin care contestă investigația anti subvenție de către China în ceea ce privește produsele lactate din UE 26](#_Toc178577653)

[Schimbare la nivelul conducerii superioare din cadrul Secretariatului General al Consiliului 27](#_Toc178577654)

[Drepturile consumatorilor: Consiliul își adoptă poziția cu privire la măsurile de facilitare a soluționării litigiilor 27](#_Toc178577655)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României

**în perioada 23 – 27 septembrie, 2024**

**Monitorul Oficial, Partea I, nr. 950/ 23 Septembrie 2024**

* Nr. **1964** / **8 August 2024**, Ministerul Muncii și Solidarității Sociale - Ordin privind aprobarea modelului contractului care se încheie între angajatori și agențiile pentru ocuparea forței de muncă județene și a municipiului București pentru acordarea de tichete de activități casnice, în condițiile art. 11 din Legea nr. 111/2022 privind reglementarea activității prestatorului casnic.
* Nr. **6665** / **17 Septembrie 2024**, Ministerul Educației - Ordin pentru aprobarea Calendarului activităților privind reorganizarea unor unități de învățământ preuniversitar, pentru anul școlar 2025-2026.
* Nr. **587** / **19 Septembrie 2024**, Consiliul Național al Audiovizualului - Decizie privind regulile de desfășurare în audiovizual a campaniei electorale pentru alegerea Președintelui României din anul 2024.
* Nr. **588** / **19 Septembrie 2024**, Consiliul Național al Audiovizualului - Decizie privind regulile de desfășurare în audiovizual a campaniei electorale pentru alegerea Senatului și a Camerei Deputaților din anul 2024.
* Nr. **5H** / **20 Septembrie 2024**, Biroul Electoral Central - Hotărâre privind interpretarea prevederilor art. 118^1 alin. (1) din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, cu modificările și completările ulterioare.

**Monitorul Oficial, Partea I, nr. 952/ 23 Septembrie 2024**

* Nr. **247** / **23 Septembrie 2024**, Parlamentul României - Lege pentru instituirea primei săptămâni din luna octombrie ca „Săptămâna prevenției gripei în România“.
* Nr. **248** / **23 Septembrie 2024**, Parlamentul României - Lege pentru aprobarea Ordonanței de urgență a Guvernului nr. 77/2023 privind aprobarea continuării Programului-pilot de acordare a unui suport alimentar pentru preșcolarii și elevii din 450 de unități de învățământ preuniversitar de stat.

**Monitorul Oficial, Partea I, nr. 955/ 24 Septembrie 2024**

* Nr. **2045** / **20 Septembrie 2024**, Ministerul Mediului, Apelor și Pădurilor - Ordin pentru modificarea Ghidului de finanțare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum și livrării surplusului în rețeaua națională, aprobat prin Ordinul ministrului mediului, apelor și pădurilor nr. 1.063/2023.

**Monitorul Oficial, Partea I, nr. 956/ 24 Septembrie 2024**

* Nr. **1160** / **18 Septembrie 2024**, Guvernul României - Hotărâre privind actualizarea denumirii, descrierii tehnice și valorii de inventar ale unor bunuri aflate în domeniul public al statului și în administrarea Direcției pentru Agricultură Județene Hunedoara din subordinea Ministerului Agriculturii și Dezvoltării Rurale.
* Nr. **357** / **17 Septembrie 2024**, Ministerul Agriculturii și Dezvoltării Rurale - Ordin pentru aprobarea Ghidului solicitantului aferent Acțiunii: 3.1.2 Cheltuieli de animare și funcționare, Selectarea strategiilor de dezvoltare locală plasate sub responsabilitatea comunității, versiunea 1.
* Nr. **1867** / **18 Septembrie 2024**, Ministerul Afacerilor Externe - Ordin privind stabilirea dimensiunii ștampilei Biroului electoral pentru secțiile de votare din străinătate, a dimensiunii ștampilei de control pentru birourile electorale din străinătate, a dimensiunii ștampilei de control a biroului electoral pentru votul prin corespondență cu sediul în România și a dimensiunii ștampilei de control a biroului electoral pentru votul prin corespondență în afara țării care vor fi folosite la alegerile pentru Președintele României din anul 2024.
* Nr. **4679** / **5 Septembrie 2024**, Ministerul Finanțelor / Nr. **2024** / **22 August 2024**, Ministerul Muncii și Solidarității Sociale - Ordin pentru stabilirea valorii nominale indexate a unui tichet de masă pentru semestrul II al anului 2024.
* Nr. **6691** / **23 Septembrie 2024**, Ministerul Educației - Ordin pentru modificarea anexei la Ordinul ministrului educației nr. 5.518/2024 privind aprobarea Metodologiei-cadru de acordare a burselor.

**Monitorul Oficial, Partea I, nr. 959/ 25 Septembrie 2024**

* Nr. **112** / **23 Septembrie 2024**, Guvernul României - Ordonanță de urgență privind modificarea și completarea unor acte normative.

**Monitorul Oficial, Partea I, nr. 961/ 25 Septembrie 2024**

* Nr. **787** / **17 Septembrie 2024**, Autoritatea Națională pentru Protecția Consumatorilor - Ordin privind informarea consumatorilor vulnerabili din punct de vedere financiar, în legătură cu comparabilitatea comisioanelor aferente conturilor de plăți, schimbarea conturilor de plăți și accesul la conturile de plăți cu servicii de bază.

**Monitorul Oficial, Partea I, nr. 962/ 25 Septembrie 2024**

* Nr. **63** / **10 Septembrie 2024**, Autoritatea Națională de Reglementare în Domeniul Energiei - Ordin privind aprobarea Regulamentului pentru acordarea autorizațiilor pentru montarea, punerea în funcțiune, repararea și exploatarea sistemelor de repartizare a costurilor.
* Nr. **29** / **23 Septembrie 2024**, Autoritatea Electorală Permanentă - Hotărâre privind aprobarea Ghidului finanțării campaniei electorale la alegerile pentru Președintele României din anul 2024.

**Monitorul Oficial, Partea I, nr. 964/ 25 Septembrie 2024**

* Nr. **5254 / 12 Septembrie 2024**, Ministerul Finanțelor - Ordin pentru modificarea și completarea Ordinului ministrului finanțelor publice nr. 324/2016 privind aprobarea Normelor metodologice pentru aplicarea de către Ministerul Finanțelor a procedurilor privind stoparea/recuperarea ajutorului de stat sau de minimis.

**Monitorul Oficial, Partea I, nr. 965/ 25 Septembrie 2024**

* Nr. **1171** / **25 Septembrie 2024**, Guvernul României - Hotărâre pentru completarea Hotărârii Guvernului nr. 1.145/2024 privind acordarea unor ajutoare de urgență pentru combaterea efectelor fenomenelor meteorologice deosebite produse în luna septembrie 2024, precum și pentru suplimentarea bugetului Ministerului Muncii și Solidarității Sociale din Fondul de rezervă bugetară la dispoziția Guvernului.

**Monitorul Oficial, Partea I, nr. 966/ 26 Septembrie 2024**

* Nr. **4613** / **20 Septembrie 2024**, Ministerul Sănătății / Nr. **6311** / **20 Septembrie 2024**, Ministerul Investițiilor și Proiectelor Europene - Ordin pentru aprobarea detalierii subcriteriilor aferente criteriilor-cadru aplicabile proiectelor de investiții finanțate prin Programul național de investiții în infrastructura unităților spitalicești prevăzute în Ordonanța de urgență a Guvernului nr. 29/2024 pentru aprobarea Programului național de investiții în infrastructura unităților spitalicești și pentru abrogarea Ordonanței de urgență a Guvernului nr. 55/2023 privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu instituțiile financiare internaționale.

**Monitorul Oficial, Partea I, nr. 967/ 26 Septembrie 2024**

* Nr. **30** / **24 Septembrie 2024**, Autoritatea Electorală Permanentă - Hotărâre privind aprobarea Ghidului finanțării campaniei electorale la alegerile pentru Senat și Camera Deputaților din anul 2024.

**Monitorul Oficial, Partea I, nr. 968/ 26 Septembrie 2024**

* Nr. **6098** / **24 Septembrie 2024**, Ministerul Finanțelor - Ordin privind modificarea și completarea anexei la Ordinul ministrului finanțelor nr. 788/2024 pentru aprobarea Normelor metodologice privind mecanismul de acordare și derulare a împrumuturilor acordate unităților administrativ-teritoriale conform Ordonanței de urgență a Guvernului nr. 35/2024 pentru asigurarea unor împrumuturi din Trezoreria Statului, precum și pentru modificarea și completarea unor acte normative aferente reprezentării statului în litigiile arbitrale și judiciare internaționale și concesionării proprietății publice a statului și pentru modificarea și completarea unor acte normative, documentele în baza cărora se acordă împrumutul și cele care stau la baza obținerii avizului Comisiei de autorizare a împrumuturilor locale, precum și modul de reflectare a sumelor respective în bugetele instituțiilor publice locale.

**Monitorul Oficial, Partea I, nr. 969/ 26 Septembrie 2024**

* Nr. **153** / **20 Septembrie 2024**, Ministerul Afacerilor Interne - Ordin privind forma, conținutul și procedura emiterii permisului de conducere internațional.

**Monitorul Oficial, Partea I, nr. 971/ 26 Septembrie 2024**

* Nr. **116 / 25 Septembrie 2024**, Guvernul României - Ordonanță de urgență privind unele măsuri pentru sistemul de informare, comunicare și încasare a obligațiilor bugetare care fac obiectul măsurilor de anulare a unor obligații bugetare prevăzute de Ordonanța de urgență a Guvernului nr. 107/2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative.
* Nr. **70** / **24 Septembrie 2024**, Autoritatea Națională de Reglementare în Domeniul Energiei - Ordin pentru aprobarea Regulamentului de emitere a avizelor tehnice privind eficiența energetică în cadrul Programului Termoficare.

**Monitorul Oficial, Partea I, nr. 974/ 27 Septembrie 2024**

* Nr. **4680** / **5 Septembrie 2024**, Ministerul Finanțelor / Nr. **3219** / **19 Septembrie 2024**, Ministerul Culturii - Ordin privind stabilirea valorii sumei indexate care se acordă sub formă de tichete culturale pentru semestrul II al anului 2024.
* Nr. **6666** / **18 Septembrie 2024**, Ministerul Educației - Ordin pentru aprobarea Procedurii privind procesul de înființare a unor noi unități de învățământ preuniversitar cu personalitate juridică.

**Monitorul Oficial, Partea I, nr. 975/ 27 Septembrie 2024**

* Nr. **2065** / **24 Septembrie 2024**, Ministerul Mediului, Apelor și Pădurilor - Ordin pentru modificarea și completarea Ghidului de finanțare a Programului privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire, beneficiari persoane fizice, aprobat prin Ordinul ministrului mediului, apelor și pădurilor nr. 1.817/2016.
* Nr. **5339** / **13 Septembrie 2024**, Ministerul Finanțelor / Nr. **2025** / **22 August 2024**, Ministerul Muncii și Solidarității Sociale - Ordin privind stabilirea valorii sumei lunare indexate care se acordă sub formă de tichete de creșă pentru semestrul II al anului 2024.

**Monitorul Oficial, Partea I, nr. 976/ 27 Septembrie 2024**

* Nr. **31** / **27 Septembrie 2024**, Autoritatea Electorală Permanentă - Hotărâre privind aprobarea procedurii de acreditare, a modelelor documentelor de acreditare și a modelelor ecusoanelor persoanelor acreditate la alegerile pentru Senat și Camera Deputaților din anul 2024.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Sănătatea copiilor noștri este fundația unui viitor luminos pentru întreaga națiune

Evenimentul *VIITORUL SE CONSTRUIEȘTE AZI! Sănătatea unei națiuni pleacă de la sănătatea copiilor noștri,* desfășurat la Palatul Victoria, sub patronajul Prim-ministrului, în data de 23 septembrie 2024, a evidențiat faptul că doar împreună putem construi un sistem de sănătate solid, sustenabil și rezilient.

Dezbaterea a reunit toți actorii care pot contribui la îmbunătățirea sistemului sanitar românesc pentru a avea aceeași voce comună: ministere, Parlament, autorități centrale și locale, mediul diplomatic și cel academic, organizații internaționale și naționale, asociații profesionale și de pacienți. Din perspectiva UNICEF este foarte important că evenimentul a adus împreună toate părțile care pot contribui la sănătatea copiilor. De asemenea, sunt notabile recunoașterea eforturilor depuse, realizările obținute până în prezent și exemplele de bună practică ce pot fi extinse la nivel național.

“*Pentru că sănătatea unei națiuni începe cu sănătatea copiilor noștri! Și, din acest motiv, este foarte important să ne concentrăm atât pe prevenție și educație pentru sănătate, cât și pe existența la nivelul comunităților a serviciilor destinate copiilor, precum și părinților.* *Viitorul copiilor noștri depinde de ceea ce facem astăzi fiecare dintre noi*”, **a declarat Marcel Ciolacu, Prim-ministrul României**.

Temele discutate au inclus: politici de sănătate implementate astăzi pentru copii și adolescenți pentru viitorii ani de viață sănătoși ai adultului, cu accent pe abordarea fenomenului periculos al consumului de droguri în rândul copiilor și adolescenților și măsuri privind sănătatea mintală din *Planul de Acțiune pentru perioada 2024 – 2029 în domeniul sănătății mintale,* un document elaborat de grupul de lucru constituit la nivelul Cancelariei Prim-ministrului și aprobat prin memorandum de către Guvernul României; infrastructura în sănătate și digitalizarea sistemului de sănătate; relația medic-pacient; resurse umane în domeniul sănătății. Pe parcursul discuțiilor, au fost prezentate exemple de bune practici, fiind recunoscute eforturile făcute în zona de promovare a sănătății copiilor și adolescenților.

“*Mă bucură faptul că prin acest eveniment am reușit să aducem împreună toți actorii care contribuie la îmbunătățirea sistemul de sănătate românesc și putem contura un plan comun de acțiune pentru viitorul nostru. Este important să vorbim public despre importanța sănătății și despre educația în sănătate și să dezvoltăm o strategie pe termen lung în acest sens. Vom continua să muncim zilnic pentru ca unitățile medicale, cadrele medicale și pacienții să beneficieze de cele mai bune condiții și servicii medicale. Eu am încredere în sistemul de sănătate românesc și în oamenii săi*”, **a declarat Carmen Orban, Consilier de Stat, Cancelaria Primului-ministru.**

Cu ocazia evenimentului a fost lansată și campania publică de conștientizare asupra importanței sănătății mintale a copiilor și adolescenților și al comunicării în cadrul familiei pentru echilibrul emoțional, realizată printr-un parteneriat între Guvern și UNICEF.

„*La 35 de ani de la adoptarea Convenției ONU privind drepturile copilului, trebuie să continuăm să depunem eforturi pentru a ne asigura că niciun copil nu este lipsit de dreptul său de a avea acces la servicii de îngrijire medicală de calitate. Printre prioritățile legate de sănătate despre care am discutat astăzi, se numără importanța sănătății mintale și a sprijinului psihosocial în fiecare etapă a vieții, de la copilărie și adolescență până la vârsta adultă. O sănătate mintală precară în copilărie și adolescență îi împiedică pe copii să își îndeplinească drepturile și să își atingă adevăratul potențial*”, **a declarat Anna Riatti, reprezentantă UNICEF în România.**

Sănătatea mintală a copiilor și adolescenților are un impact asupra multor aspecte ale vieții lor. Potrivit unei [scurte radiografii a UNICEF privind sănătatea mintală a copiilor și adolescenților din România](https://www.unicef.org/romania/ro/documents/s%C4%83n%C4%83tatea-mintal%C4%83-copiilor-%C8%99i-adolescen%C8%9Bilor-din-rom%C3%A2nia-scurt%C4%83-radiografie), publicată în septembrie 2022, pe lângă stigmatizarea și discriminarea socială, în unele cazuri, copiii și adolescenții care se confruntă cu probleme de sănătate mintală sunt expuși riscului de a avea comportamente nesănătoase și riscante, cum ar fi fumatul, consumul de alcool și droguri sau comportamente sexuale riscante. Performanța școlară poate fi, de asemenea, afectată, de exemplu, un copil cu tulburări de comportament care nu beneficiază de intervenție de specialitate are o probabilitate de două ori mai mare de abandon școlar decât un copil cu dezvoltare tipică.

În cadrul evenimentului, participanții au fost încurajați să contribuie la dezvoltarea unei strategii naționale pentru sănătate, pentru a avea un cadru de monitorizare și evaluare și un buget aferent cu finanțare din fonduri europene și de la bugetul de stat (pentru sustenabilitate).

\*

Întrevederea dintre premierul Marcel Ciolacu și delegația companiei OMV Petrom

Prim-ministrul Marcel Ciolacu a avut o întrevedere cu delegația OMV Petrom condusă de Alfred Stern, director general executiv OMV și președinte al Consiliului de Supraveghere al OMV Petrom, în cadrul căreia s-a discutat despre evoluția proiectului de exploatare a gazelor din Marea Neagră - Neptun Deep, precum și despre alte proiecte de investiții în domeniul energiei.

”Colaborarea strânsă între autoritățile guvernamentale, OMV Petrom și Romgaz face ca Neptun Deep să avanseze conform graficului. Guvernul va susține în continuare cu fermitate acest proiect, având în vedere beneficiile aduse României și românilor. În valoare de 4 miliarde de euro, această investiție va asigura energia necesară cetățenilor și economiei naționale și va face din România un jucător important pe piața europeană”, a afirmat premierul Marcel Ciolacu.

La întâlnirea de la Palatul Victoria au participat, din partea Guvernului, premierul Marcel Ciolacu, vicepremierul Marian Neacșu, șeful Cancelariei Prim-Ministrului, Alexandru-Mihai Ghigiu, președintele Autorităţii Naţionale de Reglementare în Domeniul Minier, Petrolier şi al Stocării Geologice a Dioxidului de Carbon, Adriana Petcu. Din partea OMV, la întrevedere au participat Alfred Stern, director general executiv OMV și președinte al Consiliului de Supraveghere al OMV Petrom, Cristina Verchere, CEO OMV Petrom, și Alexandru Maximescu, vicepreședinte OMV Petrom.

\*

László Borbély: ”Mediul construit reprezintă 40% din sursa de dioxid de carbon. Lansăm un proiect prin care oferim soluții concrete în domeniul eficienței energetice a clădirilor”

Departamentul pentru Dezvoltare Durabilă a lansat, astăzi, 24 septembrie, seria de conferințe ”Building our Sustainable Future – soluții sustenabile pentru mediul construit”, un proiect important în ceea ce privește eficiența energetică a clădirilor, care își propune să ofere soluții tuturor celor interesați de aplicarea standardelor europene în această arie a dezvoltării durabile. Evenimentul de lansare, desfășurat la Palatul Victoria, a fost organizat în parteneriat cu Asociația Română pentru Dezvoltare Locală Durabilă (ARDLD).

*”Mă bucură faptul că sunt de față decidenții de la nivelul Guvernului, domnii Mircea Abrudean, secretar general al Guvernului, Lucian-Ioan Rus, secretar de stat în Ministerul Economiei, Antreprenorialului şi Turismului, respectiv Marin Țole, secretar de stat în Ministerul Dezvoltării, Lucrărilor Publice şi Administraţiei, precum și reprezentanții mediului academic și privat, dar și ai domeniului cercetării. Consider că împreună putem fi mai puternici și mai performanți”* – a subliniat coordonatorul Departamentului pentru Dezvoltare Durabilă, consilierul de stat László Borbély, adăugând că punerea în practică a celor cuprinse în noul proiect necesită o schimbare de mentalitate, iar pentru ca aceasta să fie realizată, este nevoie de soluții viabile. *”În 2006, în calitate de ministru, am inițiat un proiect de izolare termică a clădirilor, iar evoluția domeniului până în acest moment este una spectaculoasă, drept care în 2023, am avut onoarea de a fi nominalizat de mediul privat din România la premiul Forumului pentru Eficiență Energetică din Europa Centrală și de Est, la Bratislava*” – a mai adăugat consilierul de stat.

Scopul proiectului este acela de a agrega masa critică de competență necesară pentru schimbarea paradigmei în felul în care se proiectează și se construiesc clădirile pe teritoriul țării, totodată vor fi identificate soluții prin care mediul construit poate fi transformat în așa fel încât să devină parte integrantă a unui viitor sustenabil.

Proiectul vizează crearea unei platforme de colaborare și conlucrare între mediul academic, mediul privat, societatea civilă și administrația publică locală și centrală. Rolul acestei platforme este să devină un mecanism funcțional care să faciliteze dialogul constructiv și colaborarea eficientă între aceste segmente ale societății cu scopul de a genera soluții la problemele complexe legate de sustenabilitatea mediului construit.

Proiectul ”*Building our Sustainable Future* – *soluții sustenabile pentru mediul construit*” va fi promovat pe o scară largă în perioada următoare – în cadrul unor evenimente organizate la Iași și București – și va fi continuat și anul viitor, totodată vor monitorizate și rezultatele obținute în urma ediției de anul acesta.

\*

Acord de împrumut direct între România și SUA în valoare de aproape 1 miliard de dolari prin Mecanismul de Finanțare Militară Externă (FMF)

Prim-ministrul Marcel Ciolacu a participat astăzi la ceremonia de semnare a Acordului privind împrumutul din Fondul pentru Finanțare Militară al Statelor Unite ale Americii, găzduită la Palatul Victoria, și desfășurată cu participarea ambasadorului SUA în România, Kathleen Kavalec.

Documentul a fost semnat din partea Guvernului României de ministrul Finanțelor, Marcel Boloș, și, din partea SUA, de către directorul Agenției de Cooperare în Domeniul Apărării a SUA (U.S. Defense Security Cooperation Agency-DSCA), Michael Miller, în prezența vicepremierului Marian Neacșu, miniștrilor Apărării, Angel Tîlvar, și Economiei, Ștefan-Radu Oprea.

Pentru România, semnarea acestui acord înseamnă accesul la o finanțare semnificativă de 920 de milioane de dolari din partea SUA pentru consolidarea capacității de apărare, prin dotarea cu tehnică modernă a Forțelor Armate Române, cât și pentru dezvoltarea industriei locale de apărare. Este un sprijin major pentru efortul de modernizare militară al României într-o gamă largă de capabilități, care va spori capacitatea României de a descuraja amenințările, de a-și apăra suveranitatea și de a contribui la securitatea colectivă a NATO.

*”Semnarea Acordului de împrumut în domeniul apărării reprezintă un moment major al evoluției Parteneriatului strategic dintre România și Statele Unite ale Americii și un argument solid al încrederii și statutului de care România se bucură în relația cu aliatul nostru strategic. La nivel național, ne vom concentra în perioada următoare, pentru a dezvolta noi capacități de producție în România, vom crea locuri de muncă pentru români și vom redeveni relevanți în ceea ce privește producția de echipamente militare la nivel regional. În același timp, vom avea acces la tehnică militară de cel mai înalt nivel, care ne va ajuta să lucrăm împreună cu SUA și cu aliații noștri din NATO pentru consolidarea apărării colective și descurajarea amenințărilor la adresa României și țărilor aflate pe flancul estic al Alianței”,* a declarat premierul Marcel Ciolacu.

Șeful Executivului a subliniat, totodată, că țara noastră va continua să fie un partener deschis și determinat să contribuie la întărirea relației cu SUA, pe toate subiectele de interes comun.

La rândul lor, oficialii americani au apreciat drept exemplar răspunsul României în contextul actual marcat de războiul din Ucraina și tensiunile din Orientul Mijlociu, evidențiind faptul că țara noastră a dovedit prin eforturile sale că nu este doar un beneficiar de securitate, ci și un important furnizor de securitate în cadrul NATO.

*„Operăm astăzi într-un peisaj strategic fundamental diferit în Europa, iar răspunsul României a fost de-a dreptul exemplar. Ați arătat lumii ce înseamnă să fii un lider responsabil în vremuri incerte. România este un furnizor - și nu doar un consumator - de securitate în cadrul alianței NATO”,* a afirmat ambasadorul SUA, Kathleen Kavalec.

Directorul DSCA, Michael Miller, a continuat: *„Împrumuturile directe sunt un instrument de cooperare în domeniul securității rezervat doar celor mai importanți parteneri ai noștri. România rămâne una dintre cele mai mari priorități pentru DSCA”.*

\*

Premierul Marcel Ciolacu: Avem o perioadă intensă până la sfârșitul anului în cadrul procesului de aderare la OCDE. România a avut o evoluție pozitivă și vom menține acest ritm

Prim-ministrul României, Marcel Ciolacu, a prezidat miercuri, 25 septembrie, cea de-a treia reuniune din acest an a *Comitetului Național pentru Aderarea României la OCDE* (Comitetul Național). Au participat reprezentanții tuturor instituțiilor de resort implicate în procesul de aderare.

Discuțiile au avut ca obiectiv coordonarea eforturilor instituționale necesare pentru avansarea procesului de aderare a României la OCDE, cu accent asupra evoluțiilor anticipate în semestrul II 2024 și începutul 2025. Au fost trecute în revistă stadiul procesului de aderare din perspectiva progreselor din ultima perioadă și a priorităților pe termen scurt.

Premierul Marcel Ciolacu a punctat principalele evoluții din proces, amintind că în urma evaluărilor susținute în cadrul Comitetelor OCDE, România a reușit să obțină până la acest moment 5 avize formale din cele 26 prevăzute, în cadrul Comitetului pentru Concurență, Comitetului pentru Politica de Dezvoltare Regională, Comitetului pentru Industria Siderurgică, Comitetului pentru Construcțiile Navale și Comitetului Înalților Funcționari pentru Buget.

Prim-ministrul României a solicitat instituțiilor cu atribuții să mențină în atenție cele peste 20 de evaluări programate până la finalul anului 2024 în domenii precum protecția consumatorilor, afaceri sociale, comerț, agricultură, investiții, politici digitale, conduita responsabilă în afaceri, educație, politici de reglementare, pescuit, pensii private, sănătate.

Membrii Comitetului au făcut și o trecere în revistă a recomandărilor prioritare primite de România în cadrul primei runde de evaluări susținute în unele Comitete OCDE, în domenii precum: mediu, deșeuri, guvernanța publică, guvernanța corporativă, conduita responsabilă în afaceri, pensii private, impozitare. Pentru îndeplinirea acestora sunt avute în vedere întărirea coordonării interinstituționale, axarea eforturilor pe recomandările cu potențial legislativ sau normativ, respectiv clarificarea așteptărilor de aliniere la standardele Organizației, prin interacțiunea susținută cu Secretariatul OCDE.

„*Avem o perioadă intensă până la sfârșitul anului în cadrul procesului de aderare la OCDE, pe care este necesar să o pregătim cât mai bine, inclusiv în context electoral. Până în prezent, România a avut o evoluție pozitivă. Trebuie să menținem acest ritm și în perioada următoare, când sarcinile devin din ce în ce mai complexe pentru noi. Nivelul de reprezentare, interacțiunile de fond cu membrii Organizației în cadrul evaluărilor viitoare, atenția în îndeplinirea recomandărilor prioritare sunt esențiale pentru a consolida progresele de până acum și a asigura încadrarea în calendarul de aderare asumat politic*”, a afirmat premierul Marcel Ciolacu.

***Informații suplimentare:***

România a devenit stat candidat la OCDE în ianuarie 2022, primind *Foaia de parcurs* în iunie 2022. Acest document stabilește termenii, condițiile și procesul de desfășurare a aderării la Organizație. România a depus în decembrie 2022 Memorandumul inițial, care face o autoevaluare a legislației, politicilor și practicilor interne, prin raportare la instrumentele legislative OCDE.

România se află în etapa de evaluare tehnică din partea celor 26 de Comitete incluse în *Foaia de Parcurs*, eforturile fiind axate pe implementarea recomandărilor prioritare primite din partea acestora și pe susținerea evaluărilor sectoriale. Se lucrează în paralel pe toate domeniile generale de politici și cu toate comitetele/grupurile de lucru sectoriale incluse în *Foaia de parcurs*.

*Comitetul Național pentru Aderarea României la OCDE* este constituit din ministerele, instituțiile și autoritățile publice cu atribuții în cadrul procesului de aderare, acesta fiind condus de prim-ministrul României. Comitetul Național stabilește liniile de acțiune în vederea îndeplinirii condițiilor prevăzute în *Foaia de parcurs pentru aderarea României la OCDE*, agreează deciziile pentru alinierea legislației, politicilor și practicilor României la cele ale Organizației și formulează propuneri pentru soluționarea blocajelor care ar putea să întârzie procesul de aderare.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Guvernul suplimentează ajutoarele de urgență acordate persoanelor afectate de inundații

Familiile și persoanele singure afectate de inundații primesc suplimentar încă 15.000 de lei, pe lângă ajutorul deja acordat în valoare de 10.000 de lei. Executivul a aprobat în ședința de miercuri propunerea de suplimentare inițiată de Ministerul Muncii și Solidarității Sociale.

Ajutorul financiar se va plăti prin mandat poștal și va putea fi utilizat pentru achiziționarea de mobilier de strictă necesitate, obiecte sanitare, materiale de construcții, aparate electrocasnice, precum și combustibil solid și petrolier necesar pentru încălzirea locuinței și prepararea apei calde și a hranei.

Beneficiarii pot cheltui banii alocați ca ajutor de urgență până la sfârșitul acestui an, când trebuie să depună la primărie documentele doveditoare privind achiziția bunurilor și combustibilului.

Sumele ce nu pot fi justificate prin documente doveditoare până la sfârșitul anului în curs vor fi restituite agențiilor pentru plăți şi inspecție socială din județele afectate, în termen de 60 de zile de la comunicarea deciziilor de recuperare.

„Acțiunea de sprijin a comunităților din Galați afectate de inundații, la care am participat la sfârșitul săptămânii trecute împreună cu colegii din minister și din instituțiile subordonate, ne-a arătat că realitatea din teren necesită mult mai mult sprijin și atenție din partea autorităților. Suplimentarea ajutorului de 10.000 de lei, oferit deja de către Guvern este absolut necesară și reprezintă o dovadă în plus a faptului că acești oameni loviți atât de crunt de inundațiile din ultima perioadă nu sunt singuri.”, a declarat ministrul Muncii și Solidarității Sociale, Simona Bucura-Oprescu.

De ajutorul de urgență în valoare de 15.000 lei vor beneficia aproximativ 6.000 familii și persoane singure afectate de inundații, suma totală fiind de aproximativ 90.000.000 lei.

De asemenea, Guvernul a mai aprobat și acordarea de ajutoare de urgență în sumă totală de 1.497.360 lei pentru sprijinirea a 347 familii și persoane singure care sunt în situații de necesitate cauzate de incendii, fenomene meteorologice severe, accident ori în situații deosebite determinate de starea de sănătate ori alte cauze care pot conduce la creșterea riscului de excluziune socială, astfel:

 327.000 lei pentru 50 familii și persoane singure aflate în situații de necesitate cauzate de incendii, din județele Alba, Bacău, Bihor, Botoșani, Buzău, Covasna, Dâmbovița, Giurgiu, Iași, Neamț, Olt, Prahova, Sibiu, Suceava, Teleorman, Vaslui, Vâlcea și Vrancea;

 36.000 lei pentru 14 familii și persoane singure care se află în situații de necesitate determinate de fenomenele meteorologice severe produse în cursul acestui an, anterior lunii septembrie, din județele Galați, Neamț și Teleorman;

 **5.000 lei** pentru o familie din județul **Hunedoara** care se confruntă cu o situație de necesitate cauzată de un accident rutier, un membru al familiei fiind în stare gravă;

 1.129.360 lei pentru **282 familii și persoane singure** care se confruntă cu situații deosebite determinate de starea de sănătate ori alte cauze care pot conduce la apariția sau sporirea riscului de excluziune socială, din județele Argeș, Bacău, Bihor, Bistrița-Năsăud, Botoșani, Brașov, Buzău, Caraș Severin, Călărași, Cluj, Constanța, Covasna, Dâmbovița, Dolj, Galați, Giurgiu, Gorj, **Hunedoara**, Ialomița, Iași, Ilfov, Mureș, Neamț, Olt, Prahova, Sibiu, Suceava, Teleorman, Vaslui, Vâlcea și municipiul București.

Sumele alocate provin din bugetul Ministerului Muncii și Solidarității Sociale.

Sursa: MMSS

\*

A fost aprobată alocarea unei sume din Fondul de rezervă bugetară pentru suplimentarea bugetului Ministerului Agriculturii și Dezvoltării Rurale

În Ședința Guvernului din 25 septembrie 2024 a fost aprobată Hotărârea privind alocarea unei sume din Fondul de rezervă bugetară la dispoziția Guvernului prevăzut în bugetul de stat pe anul 2024, pentru suplimentarea bugetului Ministerului Agriculturii și Dezvoltării Rurale.

Prezentul act normativ vizează suplimentarea bugetului MADR, prin alocarea din Fondul de rezervă bugetară, la dispoziția Guvernului, prevăzut în bugetul de stat pe anul 2024, a sumei de **445.721.000 lei -** credite de angajament şi **441.821.000 lei** - credite bugetare, în vederea asigurării integrale a resurselor necesare pentru acoperirea unor cheltuieli aferente programelor/ măsurilor de sprijin destinate producătorilor agricoli/fermierilor afectați de inflație, războiul din Ucraina și condițiile pedoclimatice dificile din acest an.

Astfel, în cadrul formelor de sprijin financiar acordate producătorilor agricoli de la bugetul de stat, corespunzătoare ajutoarelor de stat, pentru acoperirea integrală a sumelor necesare plăților se solicită suplimentare astfel:

1. pentru compensarea parțială a pierderilor la cultura de tomate în spații protejate şi cultura de usturoi

- 225.721.000 lei credite de angajament și credite bugetare, din care 41.582.000 lei cultura de usturoi și 184.139.000 lei cultura de tomate, cu termenul limită de plată prevăzut în actul normativ de 30.09.2024;

- 105.000.000 lei credite de angajament pentru sprijinul financiar aferent lunii decembrie a anului 2024, cu termen de plată trimestrul I al anului 2025

2. 32.000.000 lei credite de angajament, respectiv 133.100.000 lei credite bugetare necesare pentru subvenționarea accizei pentru motorina utilizată în agricultură aferente activităților trimestrului 2 al anului 2024;

3. 3.000.000 lei credite de angajament și credite bugetare, pentru schema de ajutor de minimis pentru aplicarea Programului de susținere a producției de cartof de consum în anul 2024, în condițiile în care suprafața totală estimată a fost depășită prin cererile de sprijin financiar depuse de beneficiarii schemei;

4. 80.000.000 lei credite de angajament și credite bugetare, în vederea evitării înregistrării unor plăți restante la furnizorii de energie electrică, plăți care urmează a fi efectuate în baza prevederilor OUG nr.107/2024.

Facem precizarea că actul normativ nu are impact asupra bugetului general consolidat.

Sursa: MADR

\*

Plăți de peste 1,8 miliarde de lei pentru investiții realizate prin Programul Național de Dezvoltare Locală și Programul ”Anghel Saligny”

Ministerul Dezvoltării, Lucrărilor Publice și Administrației (MDLPA) a virat suma de 1.852.854.725,92 de lei, în vederea decontării facturilor pentru 1.166 de obiective finanțate prin Programul Național de Investiții ”Anghel Saligny” și prin Programul Național de Dezvoltare Locală (PNDL).

Astfel, pentru Programul Național de Investiții ”Anghel Saligny”, a fost plătită suma de 1.657.443.197,04 de lei pentru 952 de obiective aflate în execuție, iar, pentru Programul Național de Dezvoltare Locală, au fost decontate 195.411.528,88 de lei pentru 214 proiecte de investiții.

Facturile au fost depuse de beneficiari pentru proiecte care vizează reabilitarea și modernizarea infrastructurii rutiere, construirea sau refacerea unor poduri, înființarea sau modernizarea sistemelor de alimentare cu apă potabilă, a rețelelor de canalizare și a stațiilor de epurare, precum și înființarea și dezvoltarea sistemelor de distribuție a gazelor naturale.

Situația plăților efectuate este disponibilă pe site-ul MDLPA, la link: [https://www.mdlpa.ro/pages/plati](https://mdlpa.ro/pages/plati).

| **UAT** | **Denumirea obiectivului de investiții cf Ordin** | **Categorie investiții** | **Valoarea totală a investiției din DG** | **Valoarea de la bugetul de stat din DG** | **Valoarea solicitată ptr decontare** | **Progres%** |
| --- | --- | --- | --- | --- | --- | --- |
| VULCAN | Reabilitare drumuri Colonia Ţărănească Sohodol, municipiul Vulcan, județul Hunedoara | Drumurile publice | 2.121.210,62 | 1.567.967,76 | **57.715,00** | 2% |
| RÂU DE MORI | Modernizare şi reabilitare străzi în comuna Râu de Mori, județul Hunedoara | Drumurile publice | 9.084.204,53 | 8.891.424,53 | **185.138,26** | 32,1 |
| SÂNTĂMĂRIA-ORLEA | Reabilitare şi modernizare DC 63B în localitatea Subcetate, Comuna Sântămăria-Orlea, judeţul Hunedoara | Drumurile publice | 3.185.167,72 | 3.053.101,52 | **745.443,55** | 27,14 |
| CĂLAN | Reţele de canalizare în satele Nădăştia de Jos, Nădăştia de Sus şi Valea Sângiorgiului, aparţinătoare oraşului Călan, judeţul Hunedoara | Sisteme de canalizare și stații de epurare a apelor uzate, inclusiv canalizare pluvială și sisteme de captare a apelor pluviale | 13.959.750,61 | 13.458.888,86 | **852.026,62** | 96,5% |
| ORĂȘTIE | Modernizarea str. Luncii, str. General Zanescu, amenajări exterioare bl. 40 strada Gării, alee carosabilă de legătură între str. Gării și str. Unirii, amenajări exterioare bloc ANL 81-82-str. Pricazului, alee carosabilă în prelungirea str. Vânătorilor, strada de legătură între str. Unirii și str. Târgului asigurând acces la stadion Mecanica cu parcările aferente, tronson strada Crișan și strada de legătură între str. Gheorghe Doja și str. Tudor Vladimirescu | Drumurile publice | 9.472.445,47 | 9.140.815,47 | **707.172,92** | 25,76 |
| PETRILA | Modernizare infrastructură rutieră în oraşul Petrila | Drumurile publice | 8.627.798,88 | 8.344.531,16 | **2.770.999,75** | 26.60 |
| Județul HUNEDOARA prin Consiliul Județean HUNEDOARA | Modernizare DJ 668A: Streisângeorgiu (DJ 668) - Chitid - Boșorod - Luncani - Târsa - Costești (DJ 705A), km 12+410 - km 15+410 | Drumurile publice | 11.330.718,39 | 11.108.947,29 | **130.186,00** | 0% |
| BUNILA | Modernizare DC 111-Bunila-Alun în comuna Bunila, judeţul Hunedoara | Drumurile publice | 5.699.365,11 | 4.000.000,00 | **3.295.442,69** | 43,03 |
| BULZEȘTII DE SUS | Modernizare DC 5E: DJ 762(km 22+400) - Ruseşti, km 0+000-km 2+000, comuna Bulzeştii de Sus, judeţul Hunedoara | Drumurile publice | 1.333.249,24 | 1.236.614,24 | **700.041,26** | 71,88 |
| LUPENI | Extinderea infrastructurii de alimentare cu apă și a sistemelor de canalizare inclusiv stații de pompare ape uzate, în municipiul Lupeni, județul Hunedoara | Alimentări cu apă și stații de tratare a apei + Sisteme de canalizare și stații de epurare a apelor uzate, inclusiv canalizare pluvială și sisteme de captare a apelor pluviale | 18.715.371,19 | 16.429.489,44 | **408.765,00** | 2,20 |
| HAȚEG | Extindere rețele de apă și apă uzată în orașul Hațeg, județul Hunedoara | Alimentări cu apă și stații de tratare a apei + Sisteme de canalizare și stații de epurare a apelor uzate, inclusiv canalizare pluvială și sisteme de captare a apelor pluviale | 3.706.248,33 | 3.562.258,33 | **107.100,00** | 3 % |
| RÂU DE MORI | Modernizare şi reabilitare străzi în comuna Râu de Mori, județul Hunedoara | Drumurile publice | 9.084.204,53 | 8.891.424,53 | **522.479,91** | 52% |
| ORĂȘTIE | Modernizarea str. Luncii, str. General Zanescu, amenajări exterioare bl. 40 strada Gării, alee carosabilă de legătură între str. Gării și str. Unirii, amenajări exterioare bloc ANL 81-82-str. Pricazului, alee carosabilă în prelungirea str. Vânătorilor, strada de legătură între str. Unirii și str. Târgului asigurând acces la stadion Mecanica cu parcările aferente, tronson strada Crișan și strada de legătură între str. Gheorghe Doja și str. Tudor Vladimirescu | Drumurile publice | 9.472.445,47 | 9.140.815,47 | **913.158,15** | 33% |
| HAȚEG | Extindere rețele de apă și apă uzată în orașul Hațeg, județul Hunedoara | Alimentări cu apă și stații de tratare a apei + Sisteme de canalizare și stații de epurare a apelor uzate, inclusiv canalizare pluvială și sisteme de captare a apelor pluviale | 3.706.248,33 | 3.562.258,33 | **722.835,33** | 23 % |
| BRAD | Modernizare DN 74, strada Moților, Goșa, Ţărățel, municipiul Brad, judeţul Hunedoara | Drumurile publice | 12.502.931,97 | 12.317.886,97 | **5.301.529,96** | 89 |
| PETROȘANI | Modernizare străzi Bucegi, Cârjei, Mureșului, Depoului, Transilvaniei din municipiul Petroșani | Drumurile publice | 4.524.012,60 | 4.435.185,78 | **10.344,36** | 100 |
| BRAD | Modernizare DN 74, strada Moților, Goșa, Ţărățel, municipiul Brad, judeţul Hunedoara | Drumurile publice | 12.502.931,97 | 12.317.886,97 | **728.041,30** | 89 |
| Județul HUNEDOARA prin Consiliul Județean HUNEDOARA | Modernizare DJ 672C limita judeţului Gorj – Valea de Pești – DN 66A, km 40+776 – km 50+309 | Drumurile publice | 47.678.961,23 | 46.677.422,23 | **3.501.030,94** | 7,21 |
| ANINOASA | Extindere rețea de canalizare pe str. Uzinei, str. Izvorului și str. Jiului în orașul Aninoasa | Sisteme de canalizare și stații de epurare a apelor uzate, inclusiv canalizare pluvială și sisteme de captare a apelor pluviale | 1.274.419,44 | 1.206.589,44 | **55.930,00** | 4,38% |
| ȘOIMUȘ | Modernizare drumuri comunale în comuna Şoimuş, judeţul Hunedoara | Drumurile publice | 16.490.883,60 | 9.800.000,00 | **696.696,16** | 65 |
| PETRILA | Modernizare infrastructură rutieră în oraşul Petrila | Drumurile publice | 8.627.798,88 | 8.344.531,16 | **932.173,23** | 35,54 |
| VULCAN | Reabilitare drumuri Colonia Ţărănească Sohodol, municipiul Vulcan, județul Hunedoara | Drumurile publice | 2.121.210,62 | 1.567.967,76 | **294.755,87** | 17% |
| GENERAL BERTHELOT | Reabilitare drumuri comunale DC 96 și DC 97 în comuna General Berthelot, județul Hunedoara | Drumurile publice | 10.136.424,02 | 9.800.000,00 | **906.129,78** | 80% |

Sursa:MDLPA

\*

Programul Sănătate: răspunsurile la observațiile, propunerile și întrebările primite cu privire la Ghidul Solicitantului Investiții în infrastructură publică a unităților sanitare care furnizează servicii de recuperare

Ministerul Investițiilor și Proiectelor Europene, prin Autoritatea de Management pentru Programul Sănătate, publică **răspunsurile la observațiile, propunerile și întrebările** primite în perioada de consultare publică cu privire la **Ghidul Solicitantului pentru apelul de proiecte „Investiții în infrastructură publică a unităților sanitare care furnizează servicii de recuperare”** din cadrul Priorității 2: „Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate”, FSE+, Obiectiv de politică 4: „O Europă mai socială și mai favorabilă incluziunii, prin implementarea Pilonului european al drepturilor sociale”, Obiectiv Specific RSO4:5: Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR), Acțiunea A: „Investiții în infrastructura publică a unităților sanitare care furnizează servicii de reabilitare/ recuperare”.

Documentul este disponibil la: <https://mfe.gov.ro/ghiduri-ms/investitii-in-infrastructura-publica-a-unitatilor-sanitare-care-furnizeaza-servicii-de-reabilitare-recuperare-unitatilor-sanitare-acuti-in-vederea-transformarii-acestora-in-unitati-sanitare-care-fur/>

Sursa:MIPE

\*

APIA a finalizat controlul clasic pe teren – Campania 2024

Agenția de Plăți și Intervenție pentru Agricultură (APIA) informează opinia publică că **a finalizat controlul clasic pe teren aferent Campaniei 2024**.

Astfel, **la nivel național au fost verificați toți fermierii selectați în eșantionul de control clasic**, respectiv un număr de **8.490 exploatații în sector vegetal**, cu o suprafață de **795.003 hectare** și un total de **220.772** **parcele controlate la fața locului**.

Inspectorii APIA au lucrat chiar și în zilele de weekend pentru a finaliza cât mai repede această acțiune de control ce reprezintă o cerință obligatorie impusă de legislația comunitară și o etapă premergătoare efectuării plăților aferente Campaniei 2024.

Reamintim că, în conformitate cu *OMADR nr. 292/16.07.2024 pentru aprobarea Procedurii operaţionale privind activitatea de control clasic pe teren, aplicabilă în Campania 2024, ediția a II-a*, **termenul de finalizare a controalelor pe teren este de cel târziu până la data de 11 octombrie 2024, cu excepția verificărilor la fața locului a cerințelor de bază și specifice pentru accesarea măsurilor de dezvoltare rurală aflate în derulare din PNDR 2014-2020 și a intervențiilor de dezvoltare rurală din PS-PAC 2023-2027, care se vor efectua în primăvara anului următor***.*

În perioada următoare, până cel târziu în data de 10.10.2024, APIA va opera și verifica rapoartele de control în sistemul informatic, astfel încât în 16.10.2024 să demareze cu succes Campania de plată în avans a beneficiarilor care au depus cerere în anul 2024.

Sursa: APIA

\*

Document bilateral de înțelegere în domeniul irigațiilor între ANIF și instituția omoloagă din SUA

În perioada 8 - 22 septembrie 2024, o delegație a Ministerului Agriculturii și Dezvoltării Rurale condusă de secretarul de stat Adrian Pintea efectuează o vizită de lucru în Statele Unite ale Americii, într-un demers care urmărește dinamizarea relațiilor bilaterale și prezentarea oportunităților de investiții din România partenerilor americani, dar și consolidarea dialogului politic.

În marja deplasării delegației române în SUA, în data de 20 septembrie 2024, a fost semnat un document bilateral de înțelegere în domeniul irigațiilor între Agenția Națională de Îmbunătățiri Funciare, instituție din subordinea Ministerului Agriculturii și Dezvoltării Rurale din România și Biroul SUA de Îmbunătățiri Funciare din cadrul Departamentului Guvernului SUA pentru Dezvoltare, Lucrări Publice și Administrație Locală. Documentul bilateral de înțelegere în domeniul irigațiilor este important pentru cooperarea strategică și servește drept platformă generală pentru transferul de tehnologii, expertize și cele mai bune practici în domeniul irigațiilor și îmbunătățirilor funciare din SUA către România.

De asemenea, au avut loc întâlniri ale oficialilor Ministerului Agriculturii și Dezvoltării Rurale și Agenției Naționale de Îmbunătățiri Funciare (ANIF) cu Departamentele Guvernului SUA pentru Agricultură și pentru Dezvoltare, Lucrări Publice și Administrație Locală , precum și cu Biroul de Îmbunătățiri Funciare din SUA din cadrul Departamentului Guvernului SUA pentru Dezvoltare, Lucrări Publice și Administrație Locală, în Washington, D.C.

Pe durata vizitei în SUA, programul a inclus participarea membrilor delegației MADR la:

* Expoziția Fermierilor de Mari Utilaje Agricole „*Big Iron Farm Show”* (9-12 septembrie 2024) din Fargo, Dakota de Nord. Big Iron Farm Show este cel mai mare eveniment agricol din vestul mijlociu care are loc în luna septembrie a fiecărui an în West Fargo, Dakota de Nord. Pe parcursul celor trei zile, manifestarea își propune să celebreze viața rurală - agrobusiness, sănătate, inovație și tehnologie, reunind și punând în legatură expozanții din toate sectoarele industriei de utilaje, echipamente și ustensile agricole prin exponate, formare și interconectare, abordând o perspectivă globală prin facilitarea interacțiunii cu producători, comercianți, distribuitori, specialiști și expozanți;
* Vizite tehnice la obiective de irigații ce oferă ocazia de a cunoaște ultimele tehnologii și inovații pentru produsele și serviciile din agricultură, incluzând mașini, echipamente și tehnologii integrate precum agricultura avansată, de precizie;
* Întâlniri la Biroul de Îmbunătățiri Funciare al SUA – USBR- Centrul Federal de Servicii Tehnice din Denver, Colorado;
* Fabrica Rubicon Water Systems America ce include turul facilităților companiei pentru cunoașterea soluțiilor automate ale companiei Rubicon Water din Fort Collins, Colorado și Modesto, California pentru stăvilare inteligente de apă în funcțiune pe canale gravitaționale deschise;
* Fabrica MPI/McWane, fosta Waterman Industries specializată în porți radiale de apă pentru irigații
* Birouri ale Departamentului pentru Lucrări Publice Interne al Guvernului SUA, Biroul pentru Îmbunătățiri Funciare din Regiunea Pacificului Mijlociu – Zona California Centrală și Sudică în Fresno & Barajul Friant;
* Vizitarea Proiectului NEXUS al Districtului de Irigații din Turlock cu panouri solare deasupra canalelor de irigații din Turlock;
* Întâlniri cu experții Universității din Sudul Californiei - USC Viterby, Centrul de Reciclare a Apei pentru agricultură Re-Water Center;Vizite tehnice la universitǎți agricole din Fargo, Dakota de Nord, Fort Collins, Colorado și Fresno, California pentru parteneriate romano-americane de cercetare–dezvoltare în științele agricole și ale tehnologiilor de irigații inteligente;
* Vizite tehnice la universitǎți agricole din Fargo, Dakota de Nord, Fort Collins, Colorado și Fresno, California pentru parteneriate romano-americane de cercetare–dezvoltare în științele agricole și ale tehnologiilor de irigații inteligente;
* Vizită de curtoazie și întâlnire introductivă la sediul cental al Grupului Băncii Mondiale din Washington, D.C. pentru oportunități de finanțare a transferului de tehnologii, expertize și cele mai bune practici în domeniul irigațiilor și îmbunătățirilor funciare din SUA către România.

Sursa: MADR

🏵🏵🏵

PNRR



🏵🏵🏵

Consultări Publice

Ghid în consultare publică: Programul National de Investiții în Infrastructura Unităților Spitalicești

Programul naţional de investiţii în infrastructura unităților spitalicești urmărește o distribuție eficientă a infrastructurii de sănătate între regiuni și județe, creșterea accesului populației la servicii medicale de calitate, creșterea eficacității serviciilor medicale, o mai bună adaptare a infrastructurii la noile cerințe tehnologice și de asigurare a unor circuite funcționale și eficiente īn unităţile spitaliceşti din aceste zone.

Programul derulat de Ministerul Investiţiilor și Proiectelor Europene in perioada 2024-2031 are o valoare totală de peste 13 miliarde de lei, în baza căreia se pot încheia contracte de finanţare multianuale.

Valoarea maximă aferentă unui proiect finanţată din Program este:

* 2 miliarde de lei pentru spitale județene/județene de urgență, spitale de specialitate și spitale clinice și clinice de urgență;
* 350,5 milioane de lei pentru spitale municipale/municipale de urgență;
* 250 milioane de lei pentru spitale orășenești.

Ministerul Investițiilor și Proiectelor Europene, prin Direcția Generală Programe de Sănătate publică a lansat în consultare publică Ghidul Solicitantului pentru Programul National de Investiții în Infrastructura Unităților Spitalicești.

Ghidul poate fi consultat [aici](https://mfe.gov.ro/pniius/pniius-ghiduri/).

Propunerile și observațiile pot fi transmise pe adresa de email [consultare.pniius@mfe.gov.ro](https://mfe.gov.ro/ghiduri-ms/ghid-solicitant-pniius/consultare.pniius@mfe.gov.ro) până în 10 octombrie 2024.

Sursa: ADR Vest

\*

Proiect de Hotărâre a Guvernului privind aprobarea Strategiei naționale privind prevenirea și combaterea deșertificării și degradării terenurilor 2030

În conformitate cu prevederile Legii nr. 52/2003 privind transparenţa decizională în administraţia publică, republicată, cu modificările ulterioare, Ministerul Mediului, Apelor și Pădurilor supune consultării publice **proiectul de Hotărâre a Guvernului privind aprobarea Strategiei naționale privind prevenirea și combaterea deșertificării și degradării terenurilor 2030.**

[**Nota de fundamentare**](https://www.mmediu.ro/app/webroot/uploads/files/Nota%20de%20fundamentare%2813%29.docx) **I** [**Hotarare a Guvernului**](https://www.mmediu.ro/app/webroot/uploads/files/Hotarare%20a%20Guvernului%2810%29.docx) **I** [**Strategie desertificare**](https://www.mmediu.ro/app/webroot/uploads/files/Strategie%20desertificare.docx)

Cetățenii și instituțiile interesate pot transmite opinii/propuneri/sugestii, în termen de 10 zile lucrătoare de la data publicării pe site, la Ministerul Mediului, Apelor și Pădurilor, Direcția Generală Păduri și Strategii în Silvicultură. (Data publicării : 27 Sep 2024)

Persoana de contact este domnul Dănuț Iacob, director general, e-mail: [danut.iacob@mmediu.ro](mailto:danut.iacob@mmediu.ro)

Sursa: MMAP

\*

VERSIUNEA CONSULTATIVĂ a Ghidului pentru DR 16 „Investiții în sectorul legume și/ sau cartofi”

Pentru consultarea Ghidului Solicitantului **CONSULTATIV** aferent domeniului de intervenție **DR 16*****„Investiții în sectorul legume și/ sau cartofi”*** vă rugăm să accesați secțiunea *„Dezbatere publică”*:

[**https://www.afir.ro/comunicare/utile/dezbatere-publica/**](https://www.afir.ro/comunicare/utile/dezbatere-publica/)

Perioada consultării publice este de **10 zile calendaristice**, începând cu data de **25.09.2024**.

Puteți transmite propunerile dumneavoastră pe adresa de e-mail [**consultare@afir.info**](mailto:consultare@afir.info)

Sursa: AFIR

🏵🏵🏵

Apeluri – Finanțări

AFIR anunță PRELUNGIREA sesiunii pentru componenta sfecla de zahăr - 4.1.1

Agenția pentru Finanțarea Investițiilor Rurale anunță PRELUNGIREA sesiunii de depunere a proiectelor pentru ***componenta II „Sfecla de zahăr inclusiv formele asociative din sector”*** asubmăsurii 4.1 *„Investiții în exploatații agricole”* - pachetul P4.1.1 *„Achiziții simple de utilaje agricole la nivelul fermei (vegetal)”*.

**Termenul pentru depunerea proiectelor în cadrul componentei II „*Sfecla de zahăr inclusiv formele asociative din sector”* a fost prelungit până la data de 24.10.2024, ora 16.00.**

Pentru a consulta anunțul de prelungire al sesiunii accesați pagina:

[**https://www.afir.ro/instrumente/sesiuni/sesiuni-primire-proiecte/**](https://www.afir.ro/instrumente/sesiuni/sesiuni-primire-proiecte/)

***Sursa: AFIR***

\*

PEO: actualizează Ghidul Solicitantului Competențe digitale pentru piața muncii

Autoritatea de Management pentru Programul Educație și Ocupare (PEO), din cadrul Ministerului Investițiilor și Proiectelor Europene, publică un corrigendum la Ghidul Solicitantului Condiții Specifice „Competențe digitale pentru piața muncii”, apel competitiv finanțat din Prioritatea: P9 „Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității”, Măsura 9.g.7. Implementarea programului „Competențe digitale pentru piața muncii”.

Sursa: MIPE

\*

PoCIDIF: Ghidul Solicitantului „Sprijin pentru 2 proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare”

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, publică [**Ghidul Solicitantului „Sprijin pentru 2 proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare”**,](https://mfe.gov.ro/wp-content/uploads/2024/09/4942b011d029fc3d3a585c786edbbeab.zip) Prioritatea 1. Susținerea și promovarea unui sistem de CDI atractiv și competitiv în România, Obiectiv Specific RSO1.1. Dezvoltarea și sporirea capacităților de cercetare și inovare și adoptarea de tehnologii avansate (FEDR).

**Prezentul apel este necompetitiv, cu termen limită de depunere.**

**Depunerea proiectelor se va realiza pe platforma MySMIS2021, începând cu data de 24 septembrie 2024, ora 10.00.**

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, **publică** [**Centralizatorul întrebărilor și răspunsurilor**](https://mfe.gov.ro/wp-content/uploads/2024/09/5a85d8e412ea9510ef429e1a9340a4f7.xlsx)primite în perioada de consultare publică privind Ghidul Solicitantului „Sprijin pentru 2 proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare”, Prioritatea 1. Susținerea și promovarea unui sistem de CDI atractiv și competitiv în România, Obiectiv Specific RSO1.1. Dezvoltarea și sporirea capacităților de cercetare și inovare și adoptarea de tehnologii avansate (FEDR).

***Sursa: MIPE***

\*

Programul Sănătate: actualizează Ghidul Solicitantului Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Corrigendumul nr. 2** la **Ghidul Solicitantului pentru apelul de proiecte „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical”** din cadrul Priorității 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate, FSE+, Obiectiv de politică 4, Obiectiv Specific ESO4.11.

**Prin Corrigendumul nr. 2 este actualizat subcapitolul 3.3 Bugetul alocat apelului de proiecte, valoarea totală alocată apelului de proiecte este păstrată, iar modificarea vizează reflectarea în cadrul MySMIS2021 a utilizării pro-ratei, fiind un apel de proiecte cu acoperire națională.**

Această modificare nu afectează condițiile de acordare a finanțării, nu alterează efectele raporturilor juridice încheiate, aflate în derulare și nu are impact asupra criteriilor de evaluare și selecție stabilite inițial în Ghidul Solicitantului.

**Perioada actualizată pentru depunerea cererilor de finanțare este 15.07.2024, ora 14.00 – 30.09.2024, ora 14.00.**

Ghidul Solicitantului este disponibil la: <https://mfe.gov.ro/ghiduri-ms/formarea-personalului-implicat-in-diagnosticul-si-tratamentul-pacient-critic-copii-nou-nascuti/>

Sursa: MIPE

\*

PoCIDIF: actualizează Ghidul Solicitantului Sprijin pentru întreprinderi nou înființate inovatoare

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, publică un [**corrigendum**](https://mfe.gov.ro/wp-content/uploads/2024/09/5a225b1ab5e40d49b23f2b371e8eb40a.pdf) la **Ghidul Solicitantului „Sprijin pentru întreprinderi nou înființate inovatoare”**, Prioritatea Susținerea și promovarea unui sistem de CDI atractiv și competitiv în România, Obiectiv Specific: RSO1.1. Dezvoltarea și sporirea capacităților de cercetare și inovare și adoptarea de tehnologii avansate (FEDR), Acțiunea 1.1 – Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Măsura 1.1.1 – Sprijin pentru întreprinderile inovatoare.

Sursa: MIPE

\*

PoCIDIF: actualizează Ghidul Solicitantului Sprijin pentru proiecte de CDI pentru consorții tematice între parteneri publici-privați

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, publică un [**corrigendum**](https://mfe.gov.ro/wp-content/uploads/2024/09/8d10b017d3a4a819f762a2c3a6151649.pdf) la **Ghidul Solicitantului „Sprijin pentru proiecte de CDI pentru consorții tematice între parteneri publici-privați”**, Prioritatea Susținerea și promovarea unui sistem de CDI atractiv și competitiv în România, Obiectivul Specific RSO1.1 Dezvoltarea și îmbunătățirea capacităților de cercetare și inovare și adoptarea de tehnologii avansate (FEDR), Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI, Măsura 1.1.2 Creșterea gradului de colaborare public-privat (OC și IMM).

Sursa: MIPE

\*

PEO: Ghidul privind monitorizarea indicatorilor de program și Fișele indicatorilor comuni și specifici

Autoritatea de Management pentru Programul Educație și Ocupare 2021-2027, din cadrul Ministerului Investițiilor și Proiectelor Europene, publică [**Ghidul privind monitorizarea indicatorilor de program**](https://mfe.gov.ro/wp-content/uploads/2024/09/cee54684ca773b37a2a8ff6e3d2d5f1e.pdf) și [**Fișele indicatorilor comuni și specifici**.](https://mfe.gov.ro/wp-content/uploads/2024/09/380cd0e2cb71179c5d3799f77db55d20.7z) Ghidul, instrument de referință pentru beneficiarii PEO, furnizează informații care sprijină beneficiarii în îndeplinirea obligațiilor pe care le au cu privire la monitorizarea si raportarea indicatorilor de program la nivelul fiecărui proiect. De asemenea, explică regulile și procedurile de bază pentru colectarea și validarea indicatorilor.

Sursa: MIPE

\*

PoIDS: Ghidul privind monitorizarea indicatorilor de program și Fișele indicatorilor comuni și specifici

Autoritatea de Management pentru Programul Incluziune și Demnitate Socială 2021-2027, din cadrul Ministerului Investițiilor și Proiectelor Europene, publică [**Ghidul privind monitorizarea indicatorilor de program**](https://mfe.gov.ro/wp-content/uploads/2024/09/6f4a6672110e315aa2e3a2b879a8febe.pdf) și [**Fișele indicatorilor comuni și specifici**.](https://mfe.gov.ro/wp-content/uploads/2024/09/70471d0418e300f33aa4e465ab8d8d81.7z) Ghidul, instrument de referință pentru beneficiarii PoIDS, furnizează informații care sprijină beneficiarii în îndeplinirea obligațiilor pe care le au cu privire la monitorizarea si raportarea indicatorilor de program la nivelul fiecărui proiect. De asemenea, explică regulile și procedurile de bază pentru colectarea și validarea indicatorilor.

Sursa: MIPE

\*

Lansarea Programului Casa Verde Fotovoltaice 2024

Administraţia Fondului pentru Mediu demarează sesiunea de finanţare pentru înscrierea solicitanţilor persoane fizice în cadrul Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum și livrării surplusului în rețeaua națională, începând cu data de **27 septembrie 2024, ora 10:00 şi până la data de 08 octombrie 2024**, câte o zi pentru fiecare regiune sau până la epuizarea bugetului aferent fiecărei regiuni, prin intermediul aplicaţiei informatice pusă la dispoziţie pe siteul www.afm.ro. Totodată, **unităţile de cult se vor putea înscrie în program în data de 09 octombrie 2024, ora 10:00** sau până la epuizarea bugetului.

*“În anul 2024, Administrația Fondului pentru Mediu lansează sesiunea de înscriere cu un buget record de aproximativ 2 miliarde de lei. Scopul nostru este să facilităm accesul unui număr cât mai mare de beneficiari la finanțarea oferită prin acest program. Ne dorim să asigurăm resursele necesare pentru a sprijini implementarea sistemelor de panouri fotovoltaice în alte aproximativ 67.000 de gospodării, astfel că, după această sesiune vom putea discuta despre aproximativ 200.000 de gospodării care își vor reduce costul facturii la energie electrică și care vor utiliza energie verde.*

*Sesiunea din 2024 aduce noutăți deosebit de importante în cadrul Programului. Este vorba despre finanțarea instalațiilor pentru stocarea energiei electrice produse de panourile fotovoltaice, o măsură esențială pentru maximizarea eficienței și independenței energetice a gospodăriilor. Totodată, am crescut considerabil subvenția, de la 20.000 lei la 30.000 lei, oferind astfel un sprijin financiar mai mare pentru cei care doresc să investească în energia verde.*

*Pentru a simplifica procesul de înscriere am adus îmbunătățiri semnificative aplicației informatice dedicate programului. Astfel, conturile utilizatorilor pot fi create înainte de deschiderea oficială a sesiunii de înscriere, permițându-le astfel beneficiarilor să se familiarizeze cu aplicația și să fie pregătiți în avans. În ziua dedicată înscrierii va fi necesară doar încărcarea documentelor solicitate, eliminând astfel stresul și aglomerația.*

*Ne dorim să asigurăm un proces de înscriere cât mai eficient, astfel că am decis ca fiecare regiune să aibă o zi destinată înscrierii și nu trei zile cum a fost anul trecut, având în vedere faptul că banii alocați s-au epuizat de fiecare dată într-un timp record. Această măsură va reduce semnificativ riscul de supraîncărcare a platformei și va oferi fiecărui solicitant șanse egale de a beneficia de finanțare.”* a declarat preşedintele AFM, Laurenţiu-Adrian NECULAESCU.

Solicitanţii se vor înscrie personal în cadrul programului prin intermediul aplicaţiei informatice, conform următorului calendar:

|  |  |  |  |
| --- | --- | --- | --- |
| **Perioadă înscriere persoane fizice** | **Regiunea** | **Buget** | |
| 27 septembrie 2024 | Regiunea Nord Vest - judeţele Bihor, Bistriţa-Năsăud, Cluj, Sălaj, Satu Mare şi Maramureş | 274 290 000 lei | |
| 30 septembrie 2024 | Regiunea Centru - judeţele Alba, Braşov, Covasna, Harghita, Mureş şi Sibiu | 280 050 000 lei | |
| 01 octombrie 2024 | Regiunea Nord Est - judeţele Bacău, Botoşani, Iaşi, Neamţ, Suceava şi Vaslui | 319 380 000 lei | |
| 02 octombrie 2024 | Regiunea Sud Est - judeţele Brăila, Buzău, Constanţa, Galaţi, Vrancea şi Tulcea | 242 730 000 lei | |
| 03 octombrie 2024 | Regiunea Sud Muntenia - judeţele Argeş, Călăraşi, Dâmboviţa, Giurgiu, Ialomiţa, Prahova şi Teleorman | 321 000 000 lei | |
| 04 octombrie 2024 | Regiunea Bucureşti Ilfov | 114 120 000 lei | |
| 07 octombrie 2024 | Regiunea Sud Vest - judeţele Dolj, Gorj, Mehedinţi, Olt şi Vâlcea | 199 200 000 lei | |
| 08 octombrie 2024 | **Regiunea Vest** - judeţele Arad, Caraş- Severin, Hunedoara şi Timiş | **229 110 000 lei** | |
|  |  |  | |
| **Perioadă înscriere unităţi de cult** | **Regiunea** | **Buget** | |
| 09 octombrie 2024 | Toate regiunile | **20 100 000 lei** | |
|  |  |  | |
| **BUGET TOTAL** | | | **1 999 980 000 lei** | |

Înscrierea solicitantului se face prin completarea unor câmpuri predefinite şi încărcarea documentelor necesare.

Documentele trebuie să fie valabile la momentul înscrierii în aplicaţie.

Documentele pe care le încarcă **solicitantul persoană fizică** în aplicaţie sunt:

1. **actul de identitate al solicitantului**, valabil la data înscrierii în aplicaţie;
2. **certificatul de atestare fiscală privind obligaţiile de plată către bugetul de stat de la ANAF**;
3. **certificatul de atestare fiscală privind impozitele şi taxele locale şi alte venituri ale bugetului local**;
4. **extras de carte funciară**, nu mai vechi de 60 de zile la data înscrierii în aplicaţie;
5. **copia cărţii funciare colective,** dacă este cazul.

Solicitantul se poate înscrie o singură dată în cadrul unei sesiuni de înscriere, pentru un singur imobil.

Pentru solicitantul persoană fizică este eligibil proiectul care se implementează la adresa menţionată ca domiciliu în cartea de identitate.

Documentele pe care le încarcă **solicitantul unitate de cult** în aplicaţie sunt:

1. **certificatul de atestare fiscală privind obligaţiile de plată către bugetul de stat de la ANAF**;
2. **certificatul de atestare fiscală privind impozitele şi taxele locale şi alte venituri ale bugetului local**;

**extras de carte funciară**, nu mai vechi de 60 de zile la data înscrierii în aplicaţie.

Solicitantul unitate de cult se poate înscrie o singură dată în cadrul unei sesiuni, pentru un singur imobil.

Aplicaţia informatică nu permite modificarea/înlocuirea/eliminarea documentelor încărcate de către solicitant.

Toate informaţiile necesare participării în Program sunt publicate pe site-ul [www.afm.ro,](http://www.afm.ro/) la secţiunea Programe de finanţare - Sisteme fotovoltaice.

Sursa: AFM

🏵🏵🏵

Din Actualitatea Europeană

Comisia ia măsuri pentru a asigura transpunerea completă și rapidă a directivelor UE

De asemenea, a trimis scrisori de punere în întârziere statelor membre care nu au notificat măsurile naționale de transpunere a directivelor al căror termen de transpunere a expirat recent.

În cazul de față, **26 de state membre** nu au notificat încă măsurile naționale pentru finalizarea transpunerii a **cinci directive** ale UE în domeniile **justiției**, **stabilității financiare**, **energiei** și **mediului**. Statele membre în cauză au acum la dispoziție două luni pentru a răspunde la scrisorile de punere în întârziere și pentru a finaliza transpunerea. În caz contrar, Comisia poate decide să emită avize motivate.

Un comunicat de presă cu mai multe detalii este disponibil [online](https://ec.europa.eu/commission/presscorner/detail/en/ip_24_4661).

\*

Comisia propune un sprijin în valoare de 120 milioane EUR pentru fermierii afectați de fenomene meteorologice nefavorabile din România și alte 4 state membre

Comisia propune un sprijin în valoare de 120 milioane EUR pentru fermierii afectați de fenomene meteorologice nefavorabile din Bulgaria, Germania, Estonia, Italia și România.

Comisia a propus astăzi alocarea a **119,7 milioane EUR din rezerva pentru agricultură** sub formă de sprijin direct oferit fermierilor din **Bulgaria**, **Germania**, **Estonia**, **Italia** și **România** care au fost afectați de fenomene climatice nefavorabile excepționale în primăvară și la începutul verii.

Comisia a propus următoarele alocări: 10,9 milioane EUR Bulgariei, de 46,5 milioane EUR Germaniei, 3,3 milioane EUR Estoniei, 37,4 milioane EUR Italiei și 21,6 milioane EUR României.

Aceste sume vor contribui la despăgubirea fermierilor care și-au pierdut o parte din producție și, în consecință, o parte din venituri. Sumele anunțate astăzi reprezintă un semn de solidaritate din partea UE cu fermierii afectați și pot fi completate cu până la 200 % din fonduri naționale.

**După adoptare, autoritățile naționale vor trebui să distribuie acest ajutor până la 30 aprilie 2025 și să se asigure că fermierii sunt beneficiarii finali.** Statele membre în cauză vor trebui, de asemenea, să notifice Comisiei, până la 31 decembrie 2024, detaliile punerii în aplicare a măsurilor, în special criteriile utilizate pentru a determina acordarea ajutorului individual, impactul preconizat al măsurii, previziunile privind plățile defalcate pe lună până la sfârșitul lunii aprilie și nivelul sprijinului suplimentar care urmează să fie acordat. Notificarea trebuie să includă, de asemenea, măsurile luate pentru a se evita denaturarea concurenței și supracompensarea.

Propunerea Comisiei va fi discutată cu toate statele membre înainte ca acestea să decidă cu privire la aprobarea sa în cadrul reuniunii [Comitetului pentru organizarea comună a piețelor agricole](https://ec.europa.eu/transparency/comitology-register/screen/committees/C42900/consult?lang=ro) din 7 octombrie.

În a doua jumătate a verii, și în alte state membre fermierii au fost afectați de fenomene meteorologice extreme. Comisia va evalua dacă daunele suferite justifică și în aceste cazuri acordarea de sprijin din partea UE.

**Context**

[Politica agricolă comună (PAC) 2023-2027](https://agriculture.ec.europa.eu/common-agricultural-policy/cap-overview/cap-2023-27_ro) include o rezervă pentru agricultură de cel puțin 450 de milioane EUR pe an pentru a face față perturbărilor pieței sau evenimentelor excepționale care afectează producția sau distribuția. *Pentru a activa rezerva pentru agricultură*, *statele membre trebuie să trimită Comisiei un raport în care să își justifice cererile de despăgubire și să prezinte evaluarea pagubelor suferite ca urmare a fenomenului meteorologic excepțional sau a măsurilor sanitare excepționale.*

În prima jumătate a anului 2024, în regiunea continentală sudică și în insulele Italiei s-au înregistrat temperaturi neobișnuit de ridicate și condiții de secetă de o amploare fără precedent. Acest lucru a afectat producția de fructe, legume, vin, precum și culturile arabile. **Bulgaria** a fost, de asemenea, afectată de secetă în timpul verii, cu impact asupra culturilor semănate primăvara, în special porumb și floarea-soarelui. În luna iulie, **România** a fost afectată de valuri de căldură, de secetă, dar și de furtuni violente și de grindină puternică, care au compromis producția de culturi arabile și de semințe oleaginoase.

În luna aprilie, înghețul din anumite părți ale **Germaniei** a deteriorat semnificativ livezile și viile după o perioadă de creștere cauzată de temperaturile blânde din luna martie. În ceea ce privește **Estonia**, această țară a suferit de pe urma condițiilor meteorologice extrem de fluctuante, care au variat de la îngheț și valuri de frig în decembrie și ianuarie la temperaturi neobișnuit de ridicate în luna martie, urmate de îngheț și grindină și, în cursul verii, de precipitații intense și de inundații. Producția de culturi, în special de cartofi, rapiță, fructe și legume, a fost afectată în mod negativ.

În iulie, [o parte din rezerva pentru agricultură a fost deja alocată](https://ec.europa.eu/commission/presscorner/detail/ro/ip_24_3685) Austriei, Cehiei și Poloniei, care s-au confruntat cu fenomene climatice nefavorabile similare, precum și Portugaliei, unde producătorii de vin au fost afectați de perturbări grave ale pieței.

**Pentru informații suplimentare**

[Măsurile excepționale de intervenție pe piață ale UE sporesc reziliența sectorului agricol în fața crizelor](https://agriculture.ec.europa.eu/news/eu-exceptional-market-measures-enhance-agricultural-sectors-resilience-amidst-crises-2024-01-23_en)

*„Această propunere de alocare a 120 de milioane EUR din rezerva pentru agricultură a PAC reprezintă o declarație fermă de solidaritate a UE cu fermierii care au nevoie de ajutor. Această alocare poate fi completată cu până la 200 % din fonduri naționale, oferind un sprijin semnificativ fermierilor care au suferit daune și au pierdut venituri. Fermierii noștri nu sunt singuri în lupta împotriva schimbărilor climatice – ei se pot baza pe sprijinul Comisiei Europene pentru a reacționa la crize, pentru a se adapta la noile provocări și pentru a proteja viitorul fermelor și al familiilor lor.” -* ***Janusz Wojciechowski, comisar pentru agricultură***

\*

Sondajul Eurobarometru arată că europenii iau măsuri pentru a economisi energie și a adopta energia curată

Sondajul Eurobarometru arată că europenii iau măsuri pentru a economisi energie și a adopta energia curată, dar doresc mai mult sprijin pentru a face tranziția și a-și menține facturile sub control.

Un [sondaj](https://europa.eu/eurobarometer/surveys/detail/3229) amplu publicat în data de 24 septembrie, arată că **cetățenii europeni sprijină politica energetică urmărită de UE** **în ultimii cinci ani**. Privind în perspectivă, ele își exprimă sprijinul ferm pentru o mai bună coordonare la nivelul UE și pentru mai multe eforturi la nivelul UE și la nivel național pentru a face prețurile la energie mai accesibile, pe măsură ce urmărim tranziția către o energie curată și ne asigurăm independența energetică. Marea majoritate a respondenților **(77 %) afirmă că Uniunea Europeană ar trebui să aibă un rol de coordonare mai puternic** în domeniul energiei, în funcție de circumstanțele diferite.

79 % dintre persoanele intervievate sunt de acord că **obiectivele noastre climatice vor stimula crearea de noi locuri de muncă și vor atrage investiții** în sectorul energiei curate. 76 % consideră că politicile noastre vor **reduce dependența de importurile de energie**, iar 69 % consideră că acestea vor **asigura reducerea facturilor la energie** pentru gospodării și întreprinderi. Pentru a asigura îndeplinirea acestor obiective, 62 % au afirmat că **Europa ar trebui să își diversifice sursele de energie**, inclusiv prin investiții în surse regenerabile, iar 54 % au afirmat că ar trebui să **economisim energie ori de câte ori este posibil**.

Atunci când au fost întrebați ce înseamnă politica energetică a UE pentru ei, răspunsurile cetățenilor au pus **un accent puternic pe accesibilitatea energiei din punctul de vedere al prețurilor**: 40 % dintre respondenți au afirmat mai întâi că politica energetică a UE ar trebui să asigure prețuri mai accesibile la energie pentru consumatori, în timp ce 33 % au afirmat că UE ar trebui să investească în tehnologii energetice inovatoare, iar 30 % au afirmat că ar trebui să se concentreze pe reducerea consumului de energie. Atunci când li s-a solicitat să **numească politicile UE din ultimii cinci ani** care au oferit valoare adăugată pentru statele membre, 35 % au evidențiat sprijinul pentru investițiile în energia din surse regenerabile, iar 27 % au afirmat că UE are valoare adăugată prin investiții în tehnologii energetice inovatoare. Între timp, 25 % au declarat că **Europa a contribuit la asigurarea unor prețuri la energie cât mai accesibile posibil, iar alții au afirmat că** a facilitat alegerile consumatorilor în ceea ce privește aprovizionarea cu energie (24 %) sau produsele eficiente din punct de vedere energetic (18 %). Atunci când au fost întrebați în mod specific despre **eticheta energetică a UE**, trei sferturi dintre respondenți (75 %) afirmă că **aceasta le-a influențat alegerea atunci când au achiziționat un aparat** în ultimii cinci ani.

**Consumatorii adoptă tranziția energetică, dar doresc mai mult sprijin**

Peste trei sferturi dintre respondenți (77 %) afirmă că au **întreprins acțiuni personale, schimbându-și considerabil obiceiurile de a consuma mai puțină energie acasă** în ultimii cinci ani. 55 % dintre respondenți au declarat că și-au adaptat mijloacele de transport pentru a-și reduce consumul de energie, iar patru din zece (41 %) au declarat că și-au modificat modelele de consum de energie la locul de muncă.

Răspunsurile concrete privind măsurile luate de cetățeni arată că [valul de renovări](https://ec.europa.eu/commission/presscorner/detail/en/ip_20_1835) lansate de Comisie are loc în întreaga Europă. Dintre cei **44 % dintre respondenții care au luat măsuri pentru a reduce consumul de energie la domiciliu**, aproape jumătate au raportat că și-au izolat acoperișul, pereții, ferestrele sau podeaua. Mai mult de unul din cinci respondenți menționează schimbarea cazanului (27 %) sau instalarea de panouri solare (22 %). Între timp, aproape patru din zece afirmă că nu au fost luate măsuri din motive financiare (37 %) sau că decizia este luată de proprietarul lor sau de coproprietarii de clădiri (36 %).

În ceea ce privește viitorul, atunci când li se solicită să aleagă dintr-o listă de opțiuni de politică pentru a atinge neutralitatea climatică, majoritatea respondenților afirmă **că UE ar trebui să încurajeze statele membre să se concentreze asupra măsurilor care sprijină gospodăriile** aflate în situație de sărăcie energetică (53 %), asupra reducerii consumului de energie (50 %) sau asupra măsurilor care îi ajută pe cetățeni să producă sau să consume energie din surse regenerabile (50 %). 38 % dintre respondenți au afirmat că UE ar trebui să încurajeze statele membre să se concentreze asupra măsurilor pentru industrii și întreprinderi; atunci când au fost întrebate ce politici specifice ar servi acestui obiectiv, 35 % au afirmat că UE ar trebui să facă acest lucru prin sprijinirea inovării în domeniul tehnologiilor curate, în timp ce 30 % consideră că ar trebui să stimuleze economiile de energie.

**Context**

În doar câțiva ani, UE a reproiectat aproape fiecare parte a legislației sale în domeniul energiei, în conformitate cu [Pactul verde european](https://commission.europa.eu/strategy-and-policy/priorities-2019-2024/european-green-deal_en) și ca răspuns la agresiunea ilegală a Rusiei împotriva Ucrainei și la utilizarea ca armă a resurselor sale energetice. Obiectivele privind sursele regenerabile de energie și eficiența energetică au fost ridicate, renovarea clădirilor a fost stimulată, iar funcționarea piețelor energiei electrice și gazelor a fost reformată.

Datorită noilor instrumente de finanțare la nivelul UE, s-au înregistrat progrese impresionante pentru a sprijini cetățenii și economia pe calea decarbonizării, cu obiectivul neutralității climatice a UE până în 2050.

Costurile record cu energia suportate de gospodării și întreprinderi, generate de creșterea cererii în urma pandemiei de COVID-19 și de invadarea Ucrainei de către Rusia, au devenit o presiune asupra bugetelor naționale și au determinat inflația în ultimii ani. Deși vârful crizei este în mare măsură în urma noastră, iar energia nu mai este un factor inflaționist predominant, prețurile la energie rămân ridicate.

Constatările sondajului de astăzi se reflectă bine în ambiția noii Comisii pentru perioada 2024-2029, astfel cum se prevede în [Orientările politice](https://commission.europa.eu/document/download/e6cd4328-673c-4e7a-8683-f63ffb2cf648_en?filename=Political%20Guidelines%202024-2029_EN.pdf) ale președintei von der Leyen și în scrisorile de [misiune pe](https://commission.europa.eu/about-european-commission/towards-new-commission-2024-2029/commissioners-designate-2024-2029_en) care le-a adresat comisarilor desemnați.

**Pentru mai multe informații**

[Eurobarometru special 2024 privind „Atitudinile europenilor față de politica energetică”](https://europa.eu/eurobarometer/surveys/detail/3229)

[Fișe informative ale statelor membre](https://europa.eu/eurobarometer/surveys/detail/3229)

\*

O jumătate de milion de locuri de muncă din UE protejate de instrumentele de apărare comercială ale UE în 2023

**Raportul privind activitățile de apărare comercială ale UE din 2023**, care a fost adoptat astăzi, arată că instrumentele de apărare comercială joacă un rol esențial în protejarea locurilor de muncă din UE prin promovarea echității și a unor condiții de concurență echitabile pentru toți.

În total, **182 de măsuri de apărare comercială se aflau în vigoare la sfârșitul anului 2023:** 156 de măsuri antidumping, 25 de măsuri antisubvenție și o măsură de salvgardare. Aceasta reprezintă o **creștere de aproape 40 %** în raport cu anul 2018, când existau 133 de măsuri în vigoare. În 2023 au fost deschise de două ori mai multe investigații noi în comparație cu 2022. Această creștere semnificativă a activității subliniază hotărârea Comisiei de a face față cu fermitate numărului tot mai mare de practici comerciale neloiale.

Numărul **locurilor de muncă protejate** prin aceste măsuri în UE a crescut, de asemenea, în mod considerabil, trecând de la 365 000 de locuri de muncă directe în 2018 la aproape 500 000 la sfârșitul anului 2023. Printre sectoarele industriale care beneficiază de măsurile în vigoare putem enumera sectoare strategice cum ar fi energia eoliană, sticla solară și fibrele optice, care sunt esențiale pentru dubla tranziție verde și digitală a UE. De asemenea, sunt vizate numeroase sectoare cu o prezență semnificativă a întreprinderilor mici și mijlocii (IMM), care sunt deosebit de vulnerabile la practicile comerciale neloiale, cum ar fi sectorul ceramicii.

Raportul subliniază, printre altele, **necesitatea de a lua măsuri**, cum ar fi deschiderea unei investigații antisubvenție privind vehiculele electrice cu baterie provenind din China, **pentru a proteja sectoarele tehnologiilor ecologice împotriva practicilor comerciale neloiale**.

În cele din urmă, raportul arată că Comisia a continuat să apere în mod riguros industria UE împotriva măsurilor de apărare comercială neloiale adoptate de țări terțe, contribuind astfel la **menținerea accesului la piețele țărilor terțe**.

**Sprijinirea IMM-urilor în combaterea practicilor comerciale neloiale**

IMM-urile sunt mai vulnerabile la concurența neloială. Pe parcursul anului 2023, Comisia a acordat prioritate și a intensificat acțiunile menite să ajute IMM-urile să combată concurența neloială care rezultă din importurile care fac obiectul unui dumping sau al unor subvenții. Aceste acțiuni includ un serviciu de asistență, o pagină web dedicată, asistență practică în cadrul investigațiilor, orientări detaliate, precum și mai multe programe de informare și formare.

Raportul evidențiază, de asemenea, sectoarele de producție din UE cu o proporție ridicată de IMM-uri care au recurs cu succes la măsurile de apărare comercială ale UE și care beneficiază de acestea, inclusiv industria ceramicii, industria bicicletelor și producătorii de păstrăvi.

**O bună aplicare este esențială pentru eficacitatea măsurilor UE**

Asigurarea eficacității măsurilor de apărare comercială rămâne un obiectiv primordial pentru Comisie, în decizia ei fermă de combatere a practicilor de circumvenție din ce în ce mai complexe.

Aceasta implică o monitorizare îmbunătățită a măsurilor de apărare comercială în vigoare, precum și acțiuni eficace împotriva practicilor de circumvenție în permanentă evoluție utilizate de unele țări terțe. În consecință, peste o cincime din măsurile comerciale aflate actualmente în vigoare vizează în mod specific practicile de evaziune ale operatorilor economici.

Numai în 2023, patru din cele douăsprezece noi investigații au avut loc în cazuri suspectate de circumvenție, și au dus la extinderea măsurilor la alte țări terțe. În plus, două măsuri existente au fost extinse și la alte țări pentru a combate practicile de transbordare. A existat, de asemenea, o investigație antiabsorbție, care a analizat cazul producătorilor care și-au redus prețurile pentru a „absorbi” taxele care le-au fost impuse, ceea ce a dus la o creștere semnificativă a taxelor inițiale instituite de UE.

**Informații suplimentare**

[Al 42-lea Raport anual privind apărarea comercială](https://ec.europa.eu/transparency/documents-register/detail?ref=COM(2024)413&lang=ro)

[Documentul de lucru al serviciilor Comisiei](https://ec.europa.eu/transparency/documents-register/detail?ref=SWD(2024)221&lang=ro)

[Infografic privind situația din 2023](https://circabc.europa.eu/ui/group/2e3865ad-3886-4131-92bb-a71754fffec6/library/adcb55e7-14ee-4c95-b797-a59bf5a8db7b/details?download=true)

*Pentru a asigura competitivitatea UE, este esențial să apărăm industria UE împotriva practicilor comerciale neloiale și să garantăm condiții de concurență echitabile. În pofida tensiunilor geopolitice și a provocărilor mai ample, UE rămâne una dintre cele mai deschise piețe din lume. Această deschidere nu trebuie să fie considerată însă ca fiind de la sine înțeleasă. Nu vom ezita să luăm măsuri atunci când comerțul bazat pe norme este subminat, iar creșterea semnificativă a activităților noastre de apărare comercială în cursul prezentului mandat este o dovadă în acest sens. -* ***Valdis Dombrovskis, vicepreședinte executiv responsabil cu relațiile comerciale***

\*

Peste o sută de întreprinderi semnează Pactul UE privind IA pentru a stimula dezvoltarea unei IA de încredere și sigure

Comisia a anunțat astăzi peste o sută de întreprinderi care sunt primii semnatari ai **Pactului UE privind inteligența artificială (IA)** și ai angajamentelor sale voluntare. Printre semnatari se numără corporațiimultinaționale și întreprinderi mici și mijlocii (IMM-uri) europene din diverse sectoare, inclusiv IT, telecomunicații, asistență medicală, servicii bancare, autovehicule și aeronautică. Pactul sprijină **angajamentele voluntare** ale industriei de a începe să aplice principiile Regulamentului **privind IA înainte** de intrarea sa în vigoare și consolidează angajamentul dintre Oficiul UE pentru IA și toate părțile interesate relevante, inclusiv industria, societatea civilă și mediul academic.

Angajamentele voluntare ale **Pactului UE privind IA** invită întreprinderile participante să se angajeze în cel puțin trei acțiuni principale:

* **Strategia de guvernanță a IA** pentru a încuraja adoptarea IA în organizare și pentru a depune eforturi în vederea respectării în viitor a Regulamentului privind IA.
* **Cartografierea sistemelor de IA cu grad ridicat**de risc: Identificarea sistemelor de IA susceptibile de a fi clasificate ca având un grad ridicat de risc în temeiul Legii privind IA
* **Promovarea alfabetizării și a sensibilizării cu privire la IA** în rândul personalului, asigurând dezvoltarea etică și responsabilă a IA.

Pe lângă aceste angajamente de bază, peste jumătate dintre semnatari s-au angajat să respecte **angajamente suplimentare**, inclusiv să asigure supravegherea umană, să atenueze riscurile și să eticheteze în mod transparent anumite tipuri de conținut generat de IA, cum ar fi deep fake. Întreprinderile sunt invitate să se alăture Pactului privind IA și să își asume angajamentele esențiale și suplimentare în orice moment până la aplicarea deplină a Regulamentului privind IA.

**Stimularea poziției de lider a UE în ceea ce privește inovarea în domeniul IA**

Pe lângă eforturile de a ajuta întreprinderile să pună în aplicare Legea privind IA în perspectiva termenului legal, Comisia ia măsuri pentru a stimula inovarea în UE în domeniul IA. Inițiativa privind [fabricile de IA](https://ec.europa.eu/commission/presscorner/detail/en/IP_24_4621) din 10 septembrie 2024 va oferi întreprinderilor nou-înființate și industriei un ghișeu unic pentru inovarea și dezvoltarea IA, inclusiv a datelor, a talentelor și a puterii de calcul. Fabricile de IA vor stimula, de asemenea, dezvoltarea și validarea aplicațiilor industriale și științifice ale IA în sectoare-cheie europene, cum ar fi asistența medicală, energia, automobilele și transporturile, apărarea și industria aerospațială, robotica și industria prelucrătoare, tehnologiile curate și agrotehnologice.

Fabricile de IA reprezintă un punct central al [pachetului Comisiei privind inovarea în domeniul IA](https://ec.europa.eu/commission/presscorner/detail/en/ip_24_383), prezentat în ianuarie 2024, împreună cu măsurile de sprijinire a capitalului de risc și a capitalului propriu, implementarea [spațiilor europene comune ale datelor](https://digital-strategy.ec.europa.eu/en/policies/data-spaces), inițiativa „[GenAI4EU](https://digital-strategy.ec.europa.eu/en/policies/ai-office#ecl-inpage-genai4eu)” și [marea provocare în domeniul IA](https://eurohpc-ju.europa.eu/winners-announced-large-ai-grand-challenge-2024-06-26_en), care oferă întreprinderilor nou-înființate sprijin financiar și acces la supercalculatoarele UE, printre alte măsuri. Comisia va înființa, de asemenea, un Consiliu european de cercetare în domeniul IA pentru a exploata potențialul datelor, precum și Strategia privind aplicarea IA pentru a stimula noile utilizări industriale ale IA.

**Context**

[Legea privind IA](https://digital-strategy.ec.europa.eu/en/policies/regulatory-framework-ai) a intrat în vigoare la 1 august 2024. Unele dispoziții ale Legii privind IA sunt deja pe deplin aplicabile. Întreaga Lege privind IA va fi pe deplin aplicabilă la 2 ani de la intrarea sa în vigoare, cu unele excepții: interdicțiile vor intra în vigoare după șase luni, normele de guvernanță și obligațiile pentru modelele de IA de uz general vor deveni aplicabile după 12 luni, iar normele pentru sistemele de IA încorporate în produsele reglementate se vor aplica după 36 luni.

**Pentru mai multe Informații**

[Pactul UE privind IA](https://digital-strategy.ec.europa.eu/en/policies/ai-pact)

[Lista semnatarilor angajamentelor](https://digital-strategy.ec.europa.eu/en/policies/ai-pact#ecl-inpage-Signatories-of-the-AI-Pact)

[Regulamentul UE privind IA](https://digital-strategy.ec.europa.eu/en/policies/regulatory-framework-ai)

[Oficiul European pentru IA | Conturarea viitorului digital al Europei](https://digital-strategy.ec.europa.eu/en/policies/ai-office)

\*

Comisia lansează consultări ale OMC prin care contestă investigația anti subvenție de către China în ceea ce privește produsele lactate din UE

Comisia a lansat o **cerere de consultare în cadrul Organizației Mondiale a Comerțului (OMC)**, contestând **deschiderea de către China a unei investigații antisubvenție împotriva importurilor de anumite produse lactate din UE**.

Aceasta este prima dată când UE a decis să conteste o investigație în etapa de deschidere a acesteia. Acțiunea UE a fost determinată de un model emergent de inițiere a unor măsuri de apărare comercială de către China, **pe baza unor afirmații îndoielnice și a unor dovezi insuficiente**, într-o perioadă scurtă de timp.

Procedând astfel, Comisia își continuă angajamentul de **a apăra cu fermitate interesele industriei produselor lactate din UE și ale politicii agricole comune** împotriva procedurilor abuzive.

Comisia a urmărit foarte îndeaproape investigațiile încă de la început, în deplină cooperare cu producătorii-exportatori din UE și cu autoritățile statelor membre. Comisia este hotărâtă să utilizeze pe deplin toate mijloacele juridice disponibile pentru a apăra industria UE împotriva utilizării abuzive a instrumentelor de apărare comercială.

Consultările solicitate astăzi de UE reprezintă un prim pas în procedurile OMC de soluționare a litigiilor. În cazul în care aceste consultări nu conduc la o soluție satisfăcătoare, UE ar putea solicita înființarea de către OMC a unui grup special, care să ia decizii cu privire la această investigație.

**Context**

China a deschis o investigație în ceea ce privește produsele lactate la 21 august 2024. Investigația vizează laptele și smântâna lichide cu un conținut de grăsime mai mare de 10 %, precum și diferite tipuri de brânză din UE. Investigația vizează subvențiile din cadrul politicii agricole comune a UE, precum și anumite programe naționale și regionale. Comisia este convinsă că aceste sisteme de subvenții sunt pe deplin conforme cu normele internaționale și că ele nu aduc prejudicii industriei produselor lactate din China.

**Pentru informații suplimentare**

[Litigii comerciale actuale](https://policy.trade.ec.europa.eu/enforcement-and-protection/dispute-settlement/wto-dispute-settlement/wto-disputes-cases-involving-eu_en)

[Soluționarea litigiilor (europa.eu).](https://policy.trade.ec.europa.eu/enforcement-and-protection/dispute-settlement_en)

[Apărare comercială (europa.eu).](https://policy.trade.ec.europa.eu/enforcement-and-protection/trade-defence_en)

*Comisia face tot ce îi stă în putință pentru a apăra producătorii de lactate din UE și politica agricolă comună împotriva utilizării abuzive a instrumentelor de apărare comercială. Investigația chineză privind produsele lactate din UE se bazează pe afirmații îndoielnice și pe dovezi insuficiente; prin urmare, vom continua să o contestăm cu fermitate în toate locurile disponibile, solicitând în același timp Chinei să îi pună capăt imediat. -* ***Valdis Dombrovskis, vicepreședinte executiv responsabil cu relațiile comerciale***

\*

Schimbare la nivelul conducerii superioare din cadrul Secretariatului General al Consiliului

Secretara generală a Consiliului, Thérèse Blanchet, a decis să încredințeze conducerea Direcției Generale Dezvoltare Organizațională și Servicii (DG ORG) lui Cesare Onestini, actualul director general pentru agricultură, pescuit, afaceri sociale și sănătate din cadrul Secretariatului General al Consiliului.

El își va prelua noul post de director general al DG ORG la 1 ianuarie 2025, când actualul deținător al postului, William Shapcott, se va pensiona.

Dl Onestini va rămâne director general interimar în postul său actual până la alegerea unui succesor.

Cesare Onestini, cetățean italian, combină studii în domeniul politicilor privind educația și formarea cu o experiență bogată în elaborarea și gestionarea politicilor. Înainte de numirea sa în funcția de director general în cadrul Secretariatului General al Consiliului, la 16 februarie 2022, a fost director al Fundației Europene de Formare și a ocupat diverse funcții în cadrul SEAE, atât în delegațiile UE din străinătate, cât și la sediul de la Bruxelles, precum și în cadrul Comisiei Europene, în domenii precum transporturile și comerțul.

[Biografia dlui Cesare Onestini](https://www.consilium.europa.eu/media/h5gd0ix1/biography-of-cesare-onestini.pdf)

Direcția Generală Dezvoltare Organizațională și Servicii este responsabilă de dezvoltarea organizațională a SGC și de furnizarea de servicii de sprijin esențiale: organizarea protocolului și a reuniunilor, resursele umane, imobilele și logistica, finanțele, precum și siguranța și securitatea.

\*

Drepturile consumatorilor: Consiliul își adoptă poziția cu privire la măsurile de facilitare a soluționării litigiilor

Consiliul și-a adoptat mandatul de negociere cu privire la un pachet de măsuri vizând adaptarea cadrului de soluționare alternativă a litigiilor (SAL) la provocările lumii digitale. Mulți consumatori care sunt implicați într-un dezacord cu o întreprindere refuză să introducă acțiuni în justiție din cauza sumelor mici aflate în joc, a duratei lungi a procedurilor sau a lipsei de încredere în posibilitatea de a ajunge la o soluție satisfăcătoare. Mecanismele SAL le permit consumatorilor să își soluționeze litigiile cu întreprinderile înainte de a introduce o acțiune în instanță.

Poziția Consiliului se referă la revizuirea Directivei privind SAL și la regulamentul privind desființarea platformei de soluționare online a litigiilor (SOL). Propunerile legislative vizează extinderea sferei de chestiuni care pot fi soluționate pe cale extrajudiciară, simplificarea și accelerarea mecanismelor SAL, precum și sporirea atractivității acestora atât pentru consumatori, cât și pentru întreprinderi.

Mandatul de negociere adoptat astăzi limitează domeniul de aplicare al directivei la litigiile contractuale și la teritoriul european. Acesta propune mai multe măsuri de reducere a sarcinii care le revine tuturor actorilor și împuternicește Comisia să înlocuiască platforma SOL existentă cu un nou instrument digital.

**Instrumente de soluționare a litigiilor adaptate erei digitale**

Propunerea Comisiei extinde domeniul de aplicare al directivei pentru a include toate dimensiunile legislației UE în materie de protecție a consumatorului și toate tipurile de întreprinderi, inclusiv comercianții din afara UE. Directiva revizuită urmărește să abordeze noi tipuri de practici neloiale (de exemplu, interfețele și publicitatea manipulatoare sau mecanismele de geoblocare) care nu intră sub incidența directivei actuale.

Propunerea Comisiei protejează libertatea întreprinderilor de a participa la SAL sau de a sesiza instanțele. Însă, în cazul în care un consumator solicită SAL, întreprinderile vor trebui să răspundă unei cereri din partea unei entități SAL în termen de 20 de zile lucrătoare, ceea ce va stimula întreprinderile să ia parte la SAL. Propunerea Comisiei prevede o serie de măsuri de protecție a celor mai vulnerabili consumatori, inclusiv asistență pentru inițierea unei acțiuni, asistență pentru traducere și orientări pe tot parcursul procedurii.

**Mandatul Consiliului**

**Domeniul de aplicare al directivei**

Din motive de securitate juridică și pentru a asigura punerea în aplicare efectivă, poziția Consiliului limitează domeniul de aplicare al Directivei SAL la litigiile care decurg dintr-un contract, lăsând deoparte litigiile necontractuale, care figurau în propunerea Comisiei. Cu toate acestea, mandatul clarifică faptul că obligațiile contractuale includ etapele premergătoare încheierii unui contract (de exemplu, publicitatea, furnizarea de informații), precum și cele ulterioare încetării unui contract (de exemplu, utilizarea conținutului digital).

**Reducerea sarcinii pentru entitățile SAL**

În ceea ce privește domeniul de aplicare geografic, poziția Consiliului permite statelor membre ca, în legislația lor națională, să decidă cu privire la aplicarea procedurilor SAL în cazul litigiilor cu comercianți din țări terțe. Obiectivul acestei măsuri este de a menține eficacitatea și funcționarea practică a sistemului și de a evita o sarcină administrativă și financiară disproporționată pentru entitățile SAL.

Mandatul de negociere clarifică faptul că accesul la SAL poate fi asigurat atât în format digital, cât și în format nedigital, pentru a menține un nivel ridicat de protecție a consumatorilor. În plus, mandatul precizează că întreprinderile vor trebui să informeze consumatorii în prealabil atunci când în procesele decizionale SAL sunt utilizate sisteme automatizate care nu prezintă un grad ridicat de risc (și anume boți sau inteligență artificială), așa cum se întâmplă în cazul sistemelor cu grad ridicat de risc reglementate de Regulamentul privind inteligența artificială.

Poziția Consiliului oferă statelor membre flexibilitatea de a stabili condițiile pentru gruparea cazurilor la nivel național. Acest lucru va permite adaptarea directivei la diferitele sisteme naționale de tratare a reclamațiilor.

Mandatul Consiliului prelungește perioada în care comercianții trebuie să răspundă unei cereri din partea unei entități SAL de la 20 la 40 de zile lucrătoare în cazul unor litigii complexe sau în circumstanțe excepționale. Consumatorul va trebui să fie informat cu privire la prelungire.

După această perioadă, în cazul în care comerciantul nu a răspuns, entitatea SAL poate considera că comerciantul a refuzat să participe. Comercianții nu trebuie să răspundă în cazul în care participarea lor este obligatorie, în cazul în care rezultatele SAL pot fi obținute fără consimțământul lor de a participa sau în cazul în care s-au angajat deja prin contract să ia parte la SAL, deoarece răspunsul lor nu este necesar în astfel de cazuri.

**Obligații de raportare**

Poziția Consiliului amână termenul de depunere a raportului cvadrienal privind dezvoltarea și funcționarea entităților SAL, de la 9 iulie 2024 până la 1 noiembrie 2024. Entitățile SAL vor avea astfel mai mult timp la dispoziție pentru a-și prezenta rapoartele autorităților competente.

**Platforma SOL**

Comisia a propus desființarea platformei SOL și înlocuirea acesteia cu un instrument digital interactiv pentru a asigura continuitatea. Mandatul Consiliului stabilește un termen de trei luni de la intrarea în vigoare a Directivei revizuite privind SAL pentru dezvoltarea acestui instrument de către Comisie. De asemenea, Comisia trebuie să promoveze instrumentul și să asigure întreținerea tehnică a acestuia. În sfârșit, Comisia va trebui să creeze o rețea de puncte de contact SAL.

**Termen de transpunere**

Mandatul de negociere acordă statelor membre un an suplimentar pentru a stabili toate procedurile legislative naționale necesare. Acest an suplimentar va ajuta și alți actori să se adapteze la noile cerințe.

**Etapele următoare**

Mandatul de negociere convenit astăzi reprezintă în mod formal poziția Consiliului, oferind președinției Consiliului un mandat pentru negocierile cu Parlamentul European.

**Context**

Potrivit Tabloului de bord al condițiilor pentru consumatori din 2023, 25% dintre consumatori se confruntă cu o problemă demnă de a face obiectul unei reclamații, dar o treime dintre aceștia nu acționează. Prin urmare, în UE se soluționează anual prin intermediul SAL doar 300 000 de litigii eligibile. Conform evaluării de impact a Comisiei, această cifră ar putea fi majorată la 500 000 prin extinderea domeniului de aplicare al SAL și a obligației întreprinderilor de a răspunde reclamațiilor consumatorilor.

Comisia va menține actuala listă multilingvă a entităților SAL. Comisia acordă granturi anuale entităților SAL pentru a spori gradul de sensibilizare și a îmbunătăți gestionarea cazurilor.

Comisia și-a prezentat propunerile la 17 octombrie 2023. Parlamentul European și-a adoptat pozițiile în primă lectură la 13 martie 2024.

* Mandat de negociere privind SAL/SOL
* [Propunerea Comisiei privind soluționarea alternativă a litigiilor](https://data.consilium.europa.eu/doc/document/ST-14434-2023-INIT/ro/pdf)
* [Propunerea Comisiei de regulament în ceea ce privește desființarea Platformei SOL](https://data.consilium.europa.eu/doc/document/ST-14451-2023-INIT/ro/pdf)
* [Lista entităților SAL de calitate (Comisia Europeană)](https://ec.europa.eu/consumers/odr/main/?event=main.adr.show2)
* [Protecția consumatorilor (informații generale)](https://www.consilium.europa.eu/ro/policies/consumer-protection/)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/